حکومەتى عێراق ناحیەى ئامرلى کردە قەزاو گومان دەکرێت پلانى بەپارێزگاکردنى خورماتوش داڕێژرابێت\nی مانگی یه‌ک ١٧, ٢٠١٧\nحکومەتى عێراق بریارى بۆ بەقەزا کردنى ناحیەى ئامرلى سەربە قەزاى خورماتو دەرکرد بەبێ ئەوەى بۆچونى ئیدارەى خورماتو وەربگرێت ، هەروەک بەرپرسانى کوردیش دەڵێن پلانى بە پارێزگا کردنى خورماتوش لەئارادایە.\nشەلال عەبدول قایمقامى قەزاى خورماتو، بەدەنگى ئەمەریکاى راگەیاند"بریارى بەقەزاکردنى ناحیەى ئامرلى بێ وەرگرتنى رەزامەندى ئیدارەکەى ئێمە پیلانگێریە."\nقایمقامى خورماتو، روونیکردەوە ناحیەى ئامرلى پێویستە بکرێتە گوند نەک قەزا ، چونکە لەکۆى 49 هەزار کەسى دانیشتوى ناحیەکە و دەوروبەرى ، 30 هەزار کەسیان ئاوارەن ، وتى"بۆ بەقەزاکردنى ئامرلى بۆچونى ئیدارە و ئەنجومەنى قەزاى خورماتو ، لەگەڵ زۆرینەى ئەنجومەنى ناحیەى ئامرلیش وەرنەگیراوە کە عەرەبى سونەن."\nناحیەى ئامرلى سەربە قەزاى خورماتوى پارێزگاى سەڵاحەدین کە بریارى بە قەزاکردنى دراوە ، بەشێک لەدانیشتوانەکەى تورکمانى شیعەن و زۆربەى یەکە ئیداریەکانی ناحیەکەش لەلایەن ئەوانەوە بەرێوەدەبرێت و حەشدى شەعبیش تێیدا باڵادەستە.\nعەلى حسێنى وتەبێژى حەشدى شەعبى و ئەندامى ئەنجومەنى قەزاى خورماتو، بریارى بە قەزاکردنى ئامرلى بەگرنگ وەسفکرد ، بەدەنگى ئەمەریکاى راگەیاند"ئامرلى بەرەنگارى داعش بویەوە ، ناوچەیەکى ستراتیژیە و مافى خۆیەتى بکرێتە قەزا."\nدەرکردنى بریارى بەقەزاکردنى ناحیەى ئامرلى بێ گەرانەوە بۆ رِاى کورد و عەرەبى سونە ، لەکاتێکدایە بەرپرسە کوردەکان گومانى ئەوە دەکەن کە بریارى بەپارێزگا کردنى خورماتوش لەبەغدا دارێژرا بێت کە ئەم بریارەش ئامانجێکى زۆر گەورەترى لەپشتەوەیە.\nبەرپرسە کوردەکان بۆچونیان وایە حکومەتى عێراق لەسەر داواى ئێران، دەیەوێت خورماتو بکاتە پارێزگا و لەم رێگەیەوە پارێزگایەکى نوێ ى شیعى لەناو جەرگەى ناوچە سونیەکاندا دروست بکات ، بەتایبەت ئەم قەزایە دەکەوێتە سەر رێگەى سەرەکى کەرکوک و موسڵ و دەتوانرێت بەم پلانە هێڵێکى ئارام بەرەو سوریا ببرێت.\nشەلال عەبدول ى قایمقامى خورماتو، نەیشاردەوە کە پلانى گەورەتر بەرێوەیە و بیستوشیانە بەشێک لەپلانەکە بە پارێزگاکردنى خورماتوە.\nلەبەرانبەریشدا عەلى حسێنى ، دارشتنى پلانى بەپارێزگاکردنى خورماتوى لەلایەن بەغداوە رەتنەکردەوە ، وتى"خورماتو جێگەیەکى ستراتیژیە ، گەر بکرێتە پارێزگا لەچوارچێوەى عێراق دا دەبێت."\nقەزاى خورماتو لەئێستادا بەشى زۆرى قەزاکە لەژێر کۆنترۆڵى حەشدى شەعبى دایە ، بەڵام بەشێک لەناو قەزاکە و ناوچەکانى دەوروبەرى پێشمەرگەیان تێدایە ، کە بەردەوام بەغدا هەوڵى ناردنى زیاترى هێزى حەشدى شەعبى بۆ ناوچەکە دەدات و پێشمەرگەش رێگرى دەکات.


کوردیپێدیا - بەدرخان سندی\n👫 بەدرخان سندی | پۆل: کەسایەتییەکان | زمانی بابەت: 🏳 کوردیی ناوەڕاست\nساڵی 1943 لە زاخۆ لەدایکبووە.\nساڵی 1966 - 1975 کۆلیژی پەروەردەی لە بەغدا و دکتۆرای لە بواری سایکۆلۆژی لە بەریتانیا وەرگرتووە.\nساڵی 1991 - 1995 بەرپرسی دەزگای رۆشنبیریی کوردی بووە لە بەغدا و سەرنووسەری گۆڤارەکانی رەنگین و رۆشنبیری کوردی بووە.\nساڵی 1998 لە بەغدا گیراوە و زیندانی هەتاهەتایی بووە و پاشان بە لێبووردنی گشتی ئازاد کراوە.\nلە ساڵی 2005ەوە سەرنووسەری رۆژنامەی ئەلتەئاخیی پارتییە.\n1. 👁 زارگۆتنا کوردا؛ گۆتنێت مەزنا\n2. 👁 زێمارێن چیای\n3. 👁 سادق بەهادین نڤێسڤانەکێ کوردە\n4. 👁 قوتابخانەی هاورێ\n5. 👁 هۆزانێت من\n6. 👁 کۆمەڵگای کوردەواری لە دیدی رۆژهەڵاتناسیدا\n7. 👁 کۆڤارا چیا\n1. 👁 Bedirxan Sindî\n2. 👁 بدرخان سندي\n➕ ئەم بابەتە لەلایەن: (هاوڕێ باخەوان)ەوە لە: Oct 25 2009 9:29PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 20 2014 9:53AM باشترکراوە\n📷 فایلی وێنە 1.0.1 4 KB Oct 25 2009 9:29PM هاوڕێ باخەوان


NRT TV | کوردستان | خاوەنی ئەو سیمکارتەی هەڕەشەی لە پەرلەمانتارەکەی نەوەی نوێ کردووە ئەفسەری پێشمەرگەیە\nڤیدیۆ.. فڕۆکە جەنگییەکانی تورکیا سنوری دێرەلوکیان بۆردومان کرد\nوەزیرى کاروباری کۆمەڵایەتی عێراق: رێژەى هەژارى گەیشتووەتە ٣٤%\nتەندروستیی عێراق لەبارەی هێنانی چارەسەری کۆرۆنا لە روسیاوە روونکردنەوە دەدات\nلە باڵەکایەتی بە تەقەی سوپای پاسداران ٣٠ سەر مەڕ کوژران\nکارمەندانی هاتوچۆی سلێمانی دژی کەمکردنەوەی موچەکانیان گردبوونەتەوە\nلیژنەی دارایی پەرلەمانی عێراق هۆکاری دواکەوتنی موچە ئاشکرا دەکات\nوڵاتانی ئەوروپا تاوتوێی سەپاندنی سزا بەسەر تورکیادا دەکەن\nئێن ئاڕ تی ئەو بوارانە دەخاتەڕوو کە حکومەت چاکسازییان تێدا ناکات\nخاوەنی ئەو سیمکارتەی هەڕەشەی لە پەرلەمانتارەکەی نەوەی نوێ کردووە ئەفسەری پێشمەرگەیە\n55318 جار خوێندراوەتەوە\nدواى سێ رۆژ لە بڵاوبونەوەى دانپێدانانى چەند خۆبەخشێکى جوڵانەوەى نەوەى نوێ لەلایەن ئاسایشەوە، ئێن ئاڕ تى بۆ یەکەمجار چەندین زانیاریى ورد و نوێ لەسەر ئەو دانپێدانانە و هەڕەشەکانى سەر پەرلەمانتارانی نەوەی نوێ دەخاتەڕوو.\nبەپێی بەدواداچون و زانیارییەکان کە دەست ئێن ئار تی کەوتوون، ئەو سیم کارتەى کە نامەى پێ نێردراوە بۆ چەند پەرلەمانتارێکی نەوەى نوێ و لە نێویشیاندا شادى نەوزاد، سیم کارتێکى علوجە، بەڵام خاوەنى سیم کارتەکە و ئەو مۆبایلەى کە سیم کارتەکەى پێ بەکارهاتووە، کەسێکى ناسراوەو ئاسایشیش دەزانیت کێیە.\nبەپێى زانیارییەکان، خاوەنى ئەو سیمکارتە، ئەفسەرێکی سەر بە وەزارەتی پێشمەرگەیە بە ناوی (ز.ن) و دەوامیشی لە قەزایەکی سەر بە پارێزگاى سلێمانییە، باوکی ئەو ئەفسەرەش ئامر فەوجی یەکێک لە هیزە تایبەتەکانی یەکێتییە لە شاری کەرکوک و ناسراوە بە (ن.ڕ).\nلەلایەکی تریشەوە ئێن ئاڕ تی هەڵەیەکی زەقی سیناریۆکەی ئاسایشی یەکیتی بۆ هاوڵاتیان دەخاتەڕوو، کە یەکێک لە دەستگیرکراوەکان لە دانپێدانانەکاندا دەڵێت کە گوایە ئەو، داواى لە برایەکى کردووە ژمارەیەکى علوجی بۆ پەیدابکات و، لەو ڤیدیۆیەی ئاسایش بڵاویکردوەتەوە گوایه دیمەنی وەرگرتنی سیمکارتە علوجەکەیە لەلایەن ئەو خۆبەخشەی نەوەی نوێوە، ئاسایش کاتی داناوە لەسەر ڤیدیۆکە کە (٢٣ی مانگی ٤)ە.\nبەڵام بەپێى ئەو نامەیەی کە پەرلەمانتار شادی نەوزاد لە کۆنفرانسە رۆژنامەنوسییەکەدا بڵاویکردەوەو ودواتر لە پەیجی فەیسبوکەکەیدا دایناوە، رۆژی ناردنی نامەی هەڕەشەکە ( ٢٢ی ٤)ە نەک ٢٣، وەک لە ڤیدیۆکەی ئاسایشدا دەردەکەوێت.\nبەپێى شیکردنەوەکان رەنگە ئاسایش بەپێی رۆژى کۆنفرانسە رۆژنامەنوسیەکەى شادى نەوزاد کە ٢٤ى مانگ سیناریۆکەى دارشتبێت، بەڵام ئاسایش بیرى ئەوەی نەبووە کە پەرلەمانتارەکە خۆی وێنەی نامەی مۆبایلەکەی بڵاوکردوەتەوە و دوو رۆژ پێش کۆنفرانسە رۆژنامەنوسییەکە، ئەو هەرەشەیەی بۆ چووە (واتە ڕۆژی دووشەممە ٢٢ ی ٤.\nشیکردنەوەکان بەوشێوەیەن، ئەگەر ئەم سیناریۆ و دانپێدانانەش راست بێت کە ئاسایش بڵاویکردونەتەوە، چۆن دەبێت لە رۆژی دووشەممە (٢٠١٩/٤/٢٢) نامەی هەڕەشە بۆ پەرلەمانتارەکە چووە، بەڵام گەنجە خۆبەخشەکەی نەوەی نوێ، رۆژێک دوای ناردنی ئەو نامەیە، سیم کارتە علوجەکەی وەرگرتوە (واتە سێشەممە)؟\nهەر بەپێى بەدواداچونەکان گومانێکی تر لە ڤیدیۆی دانپێدانانى یەکێک لە دەستگیراوەکان دەردەکەوێت، ئەویش ئەوەیە بە سێ شێوازى جیاواز دەردەکەوێت، لە داهێنانی قژ وشێوازی جل و دانانى مایک.\nوەک لە بەدواداچونەکاندا دەردەکەوێت، لەبەشێکی دیکەى دانپێدانانەکاندا یەکێکیان دەڵێت، شاسوار ڕایسپاردین ڤیدیۆیەک یان تۆمارێک پەیدا بکەین لەسەر شادی نەوزاد، بەڵام لە بیریان چۆتەوە کە پێشتر یەکێک لە تۆمەتەکان ئەوەبوو کە گوایە شاسوار عەبدولواحید کامێرای شاراوەى لە هەموو شوێنێکى ناو پرۆژەى گوندى ئەڵمانى داناوە، ئەی چۆن داوای بەلگە لەو گەنجانە دەکات گەر خۆی کامێرای داناوە؟\nبەپێی زانیارییەکانی ئێن ئاڕ تی لەسەر دۆسیەى دەستگیرکراوان و سیناریۆکانی ئاسایشی یەکیتی، لە ئێستادا لە ناو خودی ئاسایش و جوڵێنەرانی دۆسیەکە، ڕای جیاواز هەیە و کێشە و ناکۆکیی کەوتوەتە نێوانیان، لەسەر شێوازی مامەڵەکردن لەگەڵ ئەم دۆسێیە و نازانن چۆن جارەسەری بکەن و بە چ ئاراستەیەکیدا بەرن.\nئەویە جێی پرسیاریشە ئەوەیە سەرباری ئەم هەموو گومانانە، لە ئێستادا دادوەری ئاسایش ئەو گەنجانە بە کەفالەتیش ئازاد ناکات، لە کاتێکدا جگە لەوەی گومانەکان زۆرن و بەلگەی راستیان لەسەر نییە، بەڵام گەر ئەو گومانانە راستیش بن، ئەوا ماددە یاساییەکەی، مادەیەکە تایبەتە بە کەتنی بچوک و دۆسیەکە شمولی ئازادکردن بە کەفالەت دەکات.\nحکومەتی هەرێم: لە مانگی داهاتوودا بەپێی داهات موچە دابەشدەکەین\nهەرێم: ئامادەین داھاتی نەوت و ٥٠٪ی خاڵە سنوریەکان رادەستی بەغدا بکەین\nگەندەڵی.. بابەتێک گەورەتر لە فەتوا


پرسی ژن چیە | پارتی كرێكارانی كوردستان - PKK Official Site PKK سایتی فەرمی پەكەكە\nكوێلایەتی ژن كە سەرچاوەی سەرەكی خۆی لەكۆمەڵگای سومەر دەگرێت بابەتێكە كە دەستكاری نەكراوە. چاوەڕوانی لەكۆمەڵگای هیرارشی دەستی پێكردووە پەرەستگای راهیبی تێدەپەڕێنێـت، بەو رەنگە ژن دەخرێـتە ناو چوارچێوەیەكی سەختەوە. لەو قۆناخەوە هەتا ئێستا ئەوەی كە پێش خراوە هەر ئەم چوارچێوەیە بووە. ئەمە دەبێتە بابەتی سەرەكی ئەدەبیات، پەروەردە و ئەخلاق ئەوەیە كە ژن بە هەموو هەست و هەڵسوكەوتی خۆییەوە چۆن بتوانێت خزمەتی پیاو بكات. پیاوی كۆیلە بەبەدەستخستنی بەرهەمی زیاد و بەكارهێنانی هێزی جەستەییەوە چوارچێوەیەكی قازانج كردووە. لێرەدا كۆیلایەتیك بەناوەڕۆكی ئابووری بەهێزە پێكدێت. بەڵام ژن بەجەستە، گیان و هزری خۆییەوە كۆیلە دەكرێت. ئەگەر كۆیلەی پیاو ئازاد بكرێت، دەتوانێت ببێتە مرۆڤێكی ئازاد بەڵام ئەگەر ژنێك ئازاد بكرێت، ئەو ببێتە بابەتی كۆیلایەتیكی خراپتر. ئەم راستییە بەكاربردنی كۆیلایەتیەكی قووڵ نیشان دەدات. كاتێ كە چاودێرێك بەسەرەنجەوە تەماشای ژنێك بكات، دەتوانێت بەئاسانی بزانێت چەندە بەخراپی بەهەموو شتەكانی خۆییەوە بەگوێرەی داخوازییەكانی پیاو ئامادە كراوە. ژن لەسیستمی دەنگەوە بگرە، هەتاكو هاتوو چۆو بەرێگادا رۆیشتنی، لەتەماشاكردنی تا دانیشتنی وەك ئەوەی كە بڵێ ژیانم نەماوە بانگ دەكات. یەك لەخاڵە سەرەكیەكانی كە لێكۆڵینەوەی لەسەر كوێلایەتی ژن پێناكریـت، لەخۆڕازی بوونی بێ ئەندازەی پیاوە. لەماڵدا مۆدێلی بچووكی خودایە ـ شای كۆمەڵگا پیاوە لەهەمانكاتیشدا سەردەستی ژنە. ئەو تەنها پیاو نییە، بەڵكو خودا ـ پیاوە. ئەو وەسفە بێ ئەوەی هیچ شتێك لەناوەڕۆكی خۆی ون بكات، كاریگەری خۆی تا رۆژی ئەمڕۆ هەیە.\nژنێك كە لەقەفسدایە، تەنیا لەبوارەكانی دەنگ و رازانەوەدا گۆڕانكاری بەسەردا هاتووە. لەئاستێكدایە كە بڕوای پێناكرێـت، كۆیلایەتێكی قووڵ و شاراوەی بەسەردا سەپێنراوە. ژنی سەردەمی ناوین رووبەڕووی دووەمین شكاندنی گەورەی كلتوری كۆمەڵگای رەگەزگەرایی بووەتەوە. كاتێك كە ئێمە یەكەم شكاندنی مەزنی كلتوری لەقۆناخی دەركەوتنی دەوڵەتی كۆیلەداریدا لە كلتوری خوداوەند ئینانا ـ عەشتار دەبینین، دەتوانین شكاندنی كلتوری لەبەرامبەری ژن كە لەسیستم هەر دەچێت مەزن دەبێت بەشێوازێكی كاریگەر لە نموونەكانی مەریەم خوشكی موسی، مریم دایكی حەزرەتی عیسی، عایشە هاوسەری حەزرەتی موحەممەد دا ببینین. لەسومەردا، پەرەستگای ژنان هەبوو. ئەو پەرەستگایانە لەلایەن ژنانەوە ئاواكرابوون و شوێنەكانی پیرۆزی ژنان بوون. دەستكەوتێكی گرنگیان هەبوو، ژنان لەو پەرەستگایانەدا پەروەردەكانی خۆیان بەڕێوەدەبرد، هونەر و جوانی خۆیانیان نیشاندەدا. هەتا پیاوەكان دەهاتن و تەماشای ئەوانیان دەكرد. پیاوەكان دواتر ئەم شوێنانەیان كردە سۆزانیخانە. لەو كاتە بەدواوە ژنان وەكو خوداوەند دەچوونە پەرەستگاكانەوەو وەكو لەشفرۆش دەردەكەوتن. هەموو باشییەكانی ژنیان لێسەند. موسی شتێكی بەژنان نەدا. لەكاتی حەزرەتی عیسی رەوشی دایكی مریم دیارە. لەكاتی حەزرەتی مەحمەد دا رەوشی عایشەش ئاشكرایە. حەرزەتی عایشە دوای ئەوەی كە دەسەڵاتی پیاو بەقوڵایی تێدەگا، دەڵێت، خۆزگە لەجیاتی ئەوەی وەكو ژنێك لەدایك بووم، با وەكو بەردێك لەدایك بوومایە. ئیتر وەك ئەوەی كە هیچ شوێن پێیەكی خوداوەند نەماوە، وەكو بوونەوەرێكی هەرە نزیكی شەیتان بەناو دەكرێت. نزیكایەتیكی هەرە بچووكی ژن، دەتوانێـت ئەو بكاتە شەیتان بۆ خۆی. هەركاتێك دەتوانێت گیانی خۆی بفرۆشێت بەشەیتان، دەتوانێـت پیاو لەرێگا دەرچوێنێت. وا تەماشا دەكرێت لەبەر جادوگەری دەبێت بسوتێنرێت. لێرەدا كلتوریكی جینۆساید دەبینرێت كە زیندەبەچاڵكردنی منداڵی كچ و بەڕێگای رەجمیش"بەردباران" كوشتنی ژنان جێگای باسە. لەكۆمەڵگادا رەوشی كۆیلایەتی هەرە قووڵ بە هەزاران ساڵ تا ئێستا درێژەی پێدراوەو گەیشتە ئەو ئاستەی كە ژن ناتوانێت لە ژێری دا دەركەوێت. بەڕاستی تا ئەو كاتەی شرۆكردنێك لەسەر ژن نەكرێت، ئاستی كۆیلایەتی سیستم دەركی پێناكرێت. ئەو زەنجیرانەی كە ژن پێی بەستراوەتەوە نمونە شیربایی، ئاستی كلتوری كۆیلایەتی نیشان دەدات. وەكو ئەوەی كە زمانی بڕابێت، بێ هزر مابێت. ئەوە ئیتر دایكیكی وشك و زەویەكە پیاو چۆن بیەوێت دەتوانێت بەكاری بهێنێت. لە زووەوە لە" سۆبژە"(مەعنەوی) بوون دەركەوتوو و لەرەوشی" ئۆبژە"(مادی) دایە. لەخوداوەندی كۆمەڵگای سروشتدا شوێن پێی ژن نەماوە. ئەو ژنەی كاربەدەستی منداڵان و گەنجانە و ئەو ژنەی كە پیاو لەدەوروبەری دەسوڕاوە، هیچ شوێن پێی نەماوە.\nهەتاكو ئەو پێگەیەی بەسیستمی هیرارشی دەستی پێكردووە و ژنی خستۆوەتە ناو ئەم سیستمەوە، شرۆڤە نەكرێت، نەدەوڵەت و نەكۆمەڵگایی چینایەتیش شرۆڤە ناكرێت. لەبەر ئەم هۆكارە ناتوانین لەهەڵە سەركیەكەمان رزگارمان ببێت. زاراوەی، شێخایەتی، میرایەتی، سوڵتانایەتی، دەسەڵات و دەوڵەت لەناو عەرەب دەركەوتوونە. بۆ نموونە مانای وشەی دەوڵەت ئەوەیە كە شەوێك لەگەڵا ژنێك خەوتن بەدەستخستراوە، بژی. وەكو وشەش پەیوەندی دەوڵەت لەگەڵ دەستدرێژی و كۆیلەكردن سەرەنجڕاكێشە. لەزمانی عەرەبیدا واتای هەموو چەمك و دەزگایەك كە دەسەڵاتی بەبیردەهێنن، رووتە و كەیفكردن و بەردەوامكردنی كەیف"خوشگوزەرانی" بەبیردێننەوە. ژن نەوەكو زایندێك، وەكو مرۆڤێك لە كۆمەڵگای سروشتی دوور دەخرێت و دەبێتە مەحكومی كۆیلەكردنی هەری مەزن. هەموو كۆیلایەتیەكانی تر، گرێدراو بە كۆیلایەتی ژن پێشدەكەوێت. بۆیە تاكو كۆیلایەتی ژن شرۆڤە (ئانالیز) نەكرێت، كۆیلایەتیەكانی تر ئانالیز ناكرێت. تاكو كۆیلایەتی ژن تێپەڕ نەكرێت، كۆیلایەتیەكانی تر تێپەڕ ناكرێت. ژنی زانای كۆمەڵگای سروشتی بە هەزاران ساڵ كەلتوری دایك ـ بە خوداوەندی ژیاوە. نرخێكە هەمیشە بەرز رادەگیردرێت، دایك ـ خوداوەندە. ئەو كاتە چۆن كەلتوری كۆمەڵگای هەرە درێژخایەن، هاتە بن پێكردن وچەوساندنەوەو ژن بۆەتە بولبولی ناو قەفەسی رازاوەی رۆژی ئەمڕۆ. دەبێت پیاو لەبەر ئەم بولبولەد اسەرخۆش بێت بەڵام ئەو دیل دەكات، تاكو ئەو دیلە ئازاد نەكرێت، هیچ سیستمێكی كۆمەڵایەتی ناتوانرێت باسی ئازادی و یەكسانی بكات. هێشتا مێژووی ژن بەشێوازێكی راست و دروست نەنوسراوەتەوە. لەهیچ زانستێكی كۆمەڵایەتیدا بەشێوەیەكی راست جێگا بۆ ژن دانەنراوە.\nرەگەزپەرەستی لەمێژووی مرۆڤایەتی دا بۆەتە چەكێك كە لەلایەن سیستمی شارستانییەوە لەبەرامبەر بە كۆمەڵگای ئەخلاقی و پۆلەتیك بەكارهاتووە. كۆلۆنیكردنی ژن لەبەر ئامانجی جۆربەجۆر پێكهاتووە، نموونەی هەرە بەكاریگەری ئەم راستییە. ژن" زۆرییەت" بەبەرهەم دێنێت، ئەو كرێكارێكی بێ مووچەیە خاوەنی كارەكانی هەرە بەڕەنج و بە ئازارە. كۆیلەی سەرنەرمیشە. ئەو ئامرازێكی ریكلامە، ماڵی هەرە هێژایە، شابانووی ماڵانە. وەكو ئامرازی دەستدرێژی هەمیشەییە. وەكو بناخەی جوانی دەنگ و رازاوەن، لەبواری مەعنەویشدا دەرێژەپێدەری سەردەستی پیاوە. هەروەها ژن بە هەموولایەكی خۆییەوە هەرە زیاتر لەنێو دەوڵەت ـ نەتەوەدا دەگاتە پێگەی خۆی لەناو كۆمەڵگای پیاودا. وەكو خوداوەند ناسنامەی ژن لەناو كۆمەڵگا دەوڵەت ـ نەتەوەدا، تەنها لە بواری شێوە دەبێـتە كەرستەیەك سوژدەی بۆ دەكرێت. بەڵام وشەی بەناوی ئیلاه لێرەدا لەواتای ژنی ژێر پێكراو و بەواتای سۆزانیخانەدایە. ژنی وەكو ئیلاه، ئەو ژنەیە كە بن پێكراوە و رووبەڕووی بچووك خستنەوە كراوەتەوە. رەگەزپەرەستی لەكۆمەڵگای دەوڵەت ـ نەتەوە لەلایەكەوە، زیاتر پیاو دەخاتە دەسەڵات هەرە گەورە لەكەسایەتی ژنیشدا كۆمەڵگا دەخاتە رەوشی داگیركراودا لەم واتایەدا ژن لەناو دەوڵەت نەتەوەدا لە پێگەی نەتەوەیەكی داگیركراودایە.\nپێویستە ژن وەكو كۆكراوەی هەموو سیستم ببینرێت و بەمڕەنگە ئانالیز(توێژینەوەی لەسەر ) بكرێت. چۆن كۆمەڵگای سەرمایەداری دەرێژەپێدەرو لوتكەی هەموو كۆمەڵگای داگیركەری كۆنە، ژنیش بەهەمان شێوە، لوتكەی كاریگەری كۆیلەكردنی هەموو ئەو سیستمانەیە كە دەژی. تا ئەوەی ئێمە درك بەو ژنە ژێردەستە و كۆلۆنیالەی كۆمەڵگای پلەداری(هەرەمی ) دەوڵەت گەرا نەكەین، ناتوانین كۆمەڵگا بەشێوەیەكی راست پێناسە بكەین. رێگای راستی درككردنی كۆیلایەتی، كەم نەتەوەیی، نەتەوەیی وچین بەرێگای ژن پێناسەیان دەربازدەبێت. زانستی كۆمەڵگا وەك ئەوەی كە تیر لەكەوان دەرنەكەوتبێت سەبارەت بەبابەتی ژن، هەوڵدەدات كە ئەم بابەتە، بكاتە بابەتێكی زانستی، ئەم یەكە تایبەتە بەچارەكە سەدەی بیستم، كاری لەسەركراوەو هەر بەم بۆنەوە، بووەتە بابەتی سەرەكی ئەم سەدەیە. لەئەنجامی بزووتنەوەی فێمینیستیدا، لێكۆڵینەوە لەسەر شەڕ، ژینگە، وەكو ئاكامە ترسناكەكانی دەسەڵات، كاراكتەری رەگەزپەرەستی مێژووی سەردەستی دەستی پێكردووە. ئەم خاڵە دەستنیشاندەكات كە زانستی كۆمەڵناسیش لەگەڵدا، ئەو زانستانەی كە دەبێت، بابەتیانە (ئۆبژیكتیڤ) بن، چەندە خاوەن كاراكتەرێكی رەگەزپەرەستانەنە، هەربۆیە دەردەكەوێـت كە زانست رەگەزپەرەستە.\nكاراكتەری پیاوی سەردەستی كۆمەڵگا تا رۆژی ئەمڕۆش دەرفەتی نەداوە كە دیاردەی ژن بەشێوەیەكی زانستی هەڵسەنگاندنی لەسەر بكرێت. بۆیە راستی ژن لەئایین زیاتر وەكو گۆڕەپانێكی تابۆیی قەبووڵ دەكرێت. لەژێر ناوی نامووس لەبنەمای خۆیدا، ماف و راستییەكانی ژن كەلەلایەن پیاوەوە بەشێوەیەكی خیانەت و زۆرەملێ دەستیبەسەردا گیراوە، دەشاردرێتەوە. ئەو ژنەی كە لەمێژوو هەتا رۆژی ئەمڕۆ لەناسنامەو كەسایەتی خۆی بێبەش كراوە هەمیشە بووەتە دیلی پیاو، ئەم یەكە دیاردەیەكە، رێ لەبەردەم ئەنجامی چینایەتی نهێنی دەكاتەوە. دیل كردنی ژن لەهەمان كاتدا پێوانەی كۆیلەتی و كەوتنی گشتییە. پێوانەی درۆ، دزی، زۆدارییە كە لەكۆمەڵگادا بەڵاودەبێـتەوەو ئەمەش بۆ پێشكەوتنی نوێكەری پێوانەیەكە.\nئامانجی رەگەزپەرەستی ئەوەیە كە نەهێڵێت ژن هەناسە بدات. ئەركی سەرەكی ئایدیۆلۆژیای رەگەزپەرەستی ئەوەیە كە پیاو ببێتە نەخۆشی دەسەڵاتداری، ژنیش هەمیشە لەژێر هەستی دەستدرێژیدا بهێڵدرێتەوە.\nزانستی پۆزەتیڤ، جیهانی ئاكادیمیا، گەنجەكان بێكاریگەر دەهێڵێت. لەگەڵ قەرەبوودان بەئەوان پێیان دەڵێن لەگەڵ یەك بوونی سیستم، وەكوتر هیچ رێگایەكی تریان لەبەردەمدا نییە.\nرەگەزپەرەستی لە كۆمەڵگادا یان راسترەبڵین كۆمەڵگای ڕەگەزگەرا ، تەنیا چەمكێك نییە، بەدەسەڵاتی پەیوەندی نێوان ژن و پیاو بەسنوور بێت. ئەوە نیشانەیە دەسەڵاتدارێكە كە لەهەموو بوارەكانی كۆمەڵایەتیدا بڵاو بووەتەوە. ئەوە نیشانەی دەسەڵاتداری دەوڵەتە كە لەگەڵ مودێرنییتەدا زیاتر بووەتەوە.\nسەرمایەداری و دەوڵەت ـ نەتەوە كە بە زانستیەكی قووڵی ئەو تایبەتمەندیانەی كۆیلایەتی ژن هەڵسوكەوت دەكات، گرنگییەكی گەورە دەداتە ئەوەی كە ژن وەكو ئامرازی دەسەڵاتداری هەرە پێشكەتوو بەكاربهێنێت. پێویستە باش بزانرێت كە بێ كۆیلایەتی ژن، هیچ شێوازێكی كۆیلایەتی خاوەن چانسێكی پێشكەوتن و ژیانی نییە. سەرمایەداری و دەوڵەت ـ نەتەوە، گوزارشتی پیاوی سەردەستی بەدەزگا بووە(واتا ئەوپیاوەی لەسەربنەمای دەسەڵاتدارێتی خۆی ڕێكخستتووە). بەشێوازێكی ئاشكراتر سەرمایەداری و دەوڵەت ـ نەتەوە، قۆرخكاری پیاوی زۆردار و داگیركەرە. لەوانەیە پارچەكردنی ئەم قۆرخكارییە لەپارچەكردنی ئەتۆم زەحمەتتر بێت.\nسەرمایە ـ فینانس بۆ ئەوەی كە ژن بخاتە ژێر كونتڕۆڵی خۆی، رەگەزپەرەستی بەكاردەهێنێت. چۆن عاشق ببن، چۆن بژین، هەتا بەیەكتریش شادبن، ئەمانە هەموویان وەك یەك لێدەكات. لەرێگای ژنەوە، دەسەڵاتداریەتی لەسەركۆمەڵگادا دەكاتە ئامانجی خۆی. تایبەتیەكان وجیاوازیەكان ناناسێت، دەڵێت: من چۆنم دەوێت، تۆش دەبێ وا بیت. سەد دەرسەد لەژێر دەستی مندا بیت. بەنەتەوەپەرەستی و ئایین پەرەستیەوە، یەك شێوە هزر لەسەر كۆمەڵگا دەسەپێنێت و بەڕێوەیدەبات. بەڕێگای دەوڵەت ـ نەتەوە ناسنامەیەكی چۆنی دەوێت، ئەوە دەسەپێنێت. فیناسی سەرمایەداری بەڕێگای یەكڕەنگ كردنەوە دەیەوێت هەموو شتێك بخاتە ژێر كۆنتڕۆڵی خۆی، شتگەلێك، وەكو نەتەوە، پیاو و ژن. داهاتوو، كلتور، باوەڕی و جیاوازی قەبووڵ ناكات، لەجیاتی ئەمانە ئەو شتانەن كە خۆی دەیەوێت و دەیسەپێنێت.\nلەقۆناخی پۆست مۆدێرندا لەگەڵ مۆدێرنییتەدا ئانالیزی(شیرۆڤەی) پەیوەندی لەنێوان بەهەزاران شتگەلێكی نهێنی(سوبژێكتیڤ) وەكو، فاشیزم، قڕكردن، تۆتالیتاریزم، دەسەڵاتداریەتی، دەستڕۆی، رەگەزەپەرەستی كۆمەڵگایی، نەتەوەپەرەستی، ئەندوستیریالیزم"پیشەسازی"، گۆڕانكاری كەش و هەواو هەر جۆرە تێكچوونێكی ژینگە، زیادبوونەوەی دەسەڵاتی، كۆمەڵگاوەك ژنان لێكردن، ئانالیتك بوونی ئەقڵ، بێ هەستی، بێ كەسایەتی بوونی تاك، شەڕكردنی هەركەسێك بەهەركەسێكی تردا، بڵاوكردنەوەی كۆمەڵگا، لەناوبردنی كشتوكاڵ لەجیاتی پادشا ـ خودای دەمامكدار جێگربوونی، تاك ـ خودای بێدەمامك و رووت، ون بوونی ئەفسونی ژیان، ون بوونی رەسەنایەتی و جوانی ژن، و زیاتر لەشفرۆشی ژن، لەجێگای ئەخلاق سەردەستی و دەستدرێژی لەجێگای جیاوازی بەمانای ژیاندایە، جێگربوونی یەك یەكڕەنگی بە واتای مردن، كۆتایی پێهاتنی سیاسەت و لەجیاتی ئەو جێگیربوونی دەسەڵاتداری و هەروەكوتر ئاسانتر دەبێت و دەكەوێتە ناو گومانكاریەوە.\nرەگەزپەرەستی لەمێژوودا هەرە زیاد لەسەردەمی لیبرالیزمدا، وەكو نیشانەیەكی ئایدیۆلۆژی پێش خراوەو بەكار هێنراوە.\nئەو لیبرالیزمەی كە كۆمەڵگای رەگەزپەرەستی لەئەستۆ گرتووە، تەنیا ئەمە بەس نەدیت كە ژن لەماڵەوە ببێتە، كرێكارێكی بێ مووچە، ژنی كردە ئامرازێكی زایندی و كردویە بە كاڵا و پێشكەشی بازاڕەكانی كردووە.\nكاتێك لەپیاودا تەنیا رەنج دەكرێتە كاڵا، ژن بەهەموو جەستە و گیانی خۆی دەبێتە كاڵا. ئەمە شێوازی كۆیلایەتیەكی هەرە مەترسیدارەترە كە بونیادنراوە. هەرچەندە، رەستەی ژنی پیاوێك وەسفكردنی باشیش نەبێت، بەڵام بەو رەنگە ژن تەنیا دەبێتە بابەتی رەنج خواردوویەكی بە سنوور. بەڵام بەهەموو كەسایەتی خۆییەوە بوونی ماڵ، دێتە واتای لەكۆێلەبوونی فیرعون خراپتر. بوونی كۆیلەی هەر كەسێك لە بوونی كۆیلەی كەسێك، یان دەوڵەتێك خراپترە. تەڵەیەكە مۆدێرینیتە بۆ ژنی ئامادەكردووە. ژنێكە دەڵێن بەرێگای مۆدێرینیتە بەڕوو ئازادی دەچێت، دیسان بەڕێگای مۆدێرینیتەوە، دەبێتە ئامرازی داگیركەری هەرە خراپتر. لە ئامرازێكی ریكلام، تا ئامرازێكی سێكس و پۆرنۆا، ئامرازی هەرە سەرەكی داگیركەرییە. پرسێك كە دەبێت بكرێت، ئەمەیە كە بۆچی، كوێلایەتیك ئەوەندە قووڵ وەڵامی ئەم پرسە مسۆگەر بەدیاردەی دەسەڵاتدارییەوە گرێدراوە. سروشتی دەسەڵات كۆیلەتییە. ئەگەر سیستمی دەسەڵاتداری لەدەستی پیاودا بێت، تەنها بەشێك لەمرۆڤەكان نا، بەڵكو پێویستە هەموو مرۆڤەكان بە گوێرەی ئەم دەسەڵاتدارییە شێوە بگرن. خاوەن دەسەڵاتداری، چۆن سنووری دەوڵەت، وەكو سنووری خانووی خۆی دەبێنێت و لەناو ئەم سنوورانەدا، هەموو جۆرە پێكهێنانێك بە مافی خۆی دەزانێت. لەخێزاندا ـ خێزانی مۆدێلی هەرە بچووكی سیستمە ـ پیاو خۆی خاوەن دەسەڵات دەزانێت و كوشتنیش تێدا هەر جۆرە پێكهێنانێك بۆ خۆی بەماف دەزانێت. ئەو ژنەی لەناو خێزاندایە، ئەوەندەی فریشتەیەك كۆن و قووڵە، پیاو بەهەستی موڵكدارییەكی بێ سنوور دەڵێت؛ ئەو ژنی منە. بەڵام ژن ناتوانێت لە سەر ئەو پیاوە خاوەن مافێكی بەم شێوەیە بێت و پێی رەوا نابینرێت، بەڵام پیاو تا دوا رادە لەسەر ژن و منداڵان خاوەن مافی بێ سنوورە. سەرچاوەی سەرەكی موڵكییەت پێویستە جارێكیتر لە خێزاندا لەتەسەروفی كۆیلایەتی لەسەر ژندا ببینرێـت. لەسەرچاوەی موڵكییەتدا، ژنی كۆیلەكراو هەیە. كۆیلەتی و موڵكیەتێك كە لەسەر ژنان بڵاوبووتەوە و داسەپێنراوە، وەكو شەپۆل لەسەر هەموو كۆمەڵگا بڵاودەبێتەوە. بەم رەنگە لە هۆشمەندی و تەڤگەڕ و كەس و كۆمەڵگادا هەست و رامانی موڵكییەتپەرەستی و كۆیلەداری جێگیردەكات. كۆمەڵگا دەخەنە رەوشێك كە دەست بداتە، دەستی سیستمی پلەداری و دەوڵەت پەرەستی. ئەمەش لەو واتایەدایە كە چینایەتی بەشێوازێكی ئاسان وەكو رەوا بوونێك بەردەوام بێت. بۆیە ئەوەی كە دەدۆڕێت تەنیا ژن نییە، لەدەرەوەی مشتێك هێزی هەرەمی و دەوڵەت پەرەست هەموو كۆمەڵگا دەدۆڕێت.


ڕووماڵ زانیاری ورد له‌باره‌ی بڕینی موچه‌ی زیندانیانی سیاسیی بڵاو ده‌كاته‌وه | Rwmal | ڕووماڵ\nده‌ستپێك هه‌واڵی كوردستان ڕووماڵ زانیاری ورد له‌باره‌ی بڕینی موچه‌ی زیندانیانی سیاسیی بڵاو ده‌كاته‌وه\nڕووماڵ زانیاری ورد له‌باره‌ی بڕینی موچه‌ی زیندانیانی سیاسیی بڵاو ده‌كاته‌وه\nبه‌شێكی ئه‌وزیندانیە سیاسیانه‌ی مانگانه مینحه‌یه‌یان وه‌ك موچه‌ی مانگانه لای حكوومه‌تی هه‌رێمی كوردستان وه‌رده‌گرت له 31-6-2019 كۆتای به‌واده‌یه‌هاتووه مینحه‌كه‌یان بڕاوه كه‌به‌پێ یاسای په‌رله‌مان ئه‌و زیندانی سیاسییه‌ی موچه‌ی تری هه‌بێت له حكوومه‌ت بۆ ماوه‌ی 10ساڵ مانگانه بڕی 500 هه‌زار دیناری بۆ بڕاوه‌ته‌وه.\nله‌و باره‌وه فواد ته‌ها وته‌بێژی وه‌زاره‌تی شه‌هیدان و ئه‌نفالكراوان، به ماڵپه‌ڕی ڕووماڵی ڕاگه‌یاند:” به‌پێ یاسای ماف و ئیمتیازاتی زندانیانی سیاسیی ئه‌و زیندانی سیاسییه‌ی موچه‌ی هه‌یه مانگانه حكوومه‌ت مینحه‌یه‌كی پێده‌دان بۆ ماوه‌ی 10ساڵ له‌ئێستادا ژماره‌یه‌ك له‌و زیندانی سیاسییانه ماوه‌ی ده ساڵه‌كه‌ی خۆیان ته‌واو كردووه،ئه‌وبڕه پاره‌ی وه‌ك مینحه‌پێیان ده‌درا بڕاوه،كاته‌كه‌یان له 31-6-2019 كۆتای دێت و ئه‌و مینحه‌یان ده‌بڕدرێت،به‌ڵام له‌ئێستادا ئه‌و بڕه پاره‌ی له موچه‌كانیان پاشه‌كه‌وت كرابوو وه‌ری ده‌گرنه‌وه.\nفواد ته‌ها وتیشی:” ئه‌و زیندانی سیاسییانه‌ی هیچ موچه‌یه‌كیان نه‌بێت ئه‌وه موچه‌ی وه‌ك مینحه پێیان ده‌درێت،هه‌میشه‌ییه و نابڕدرێت.\nته‌ها وتیشی:” ئه‌و منحه‌ی وه‌ك موچه‌ی مانگانه به زیندانیانی سیاسی ده‌درێت نزیكه‌ی 500 هه‌زار دیناره،ئه‌و زیندانی سیاسیانه‌ی موچه‌ی مانگانه‌كه‌یان ده‌بڕدرێت وه‌جبه‌كانی یه‌كه‌م و دووه‌م و سێییه‌م ده‌گرێته‌وه.\nزیاتر له 17 هه‌زار زیندانی سیاسی له هه‌رێمی كوردستان مامه‌ڵه‌ی بڕینه‌وه‌ی موچه‌ی زیندانی سیاسییان ته‌واوكردووه به‌ڵام به‌هۆی قه‌یرانی دارایی هێشتا حكوومه‌ت موچه‌كانیانی بۆ نه‌بڕیوه‌ته‌وه.\nوته‌بێژی وه‌زاره‌تی شه‌هیدان و ئه‌نفالكراوان وتیشی:” ئێستا زیاتر له پێنچ هه‌زار كه‌س مینحه‌ی مانگانه وه‌رده‌گرێت و وه 17 هه‌زار كه‌سی كه‌ش ته‌واوی مامه‌ڵه‌ی زیندانی سیاسییان ته‌واو كردووه دادوه‌ریان بینیوه به‌پێ یاساش هه‌ر زیندانێكی سیاسی له‌لایه‌ن دادوه‌ره‌وه مه‌له‌فه‌كه‌ی ڕه‌زامه‌ندی له‌سه‌ر درا ده‌بێت وه‌ك زیندانی سیاسی ،ئه‌و بڕه پاره وه‌ربگرن كه‌یاسا بۆی دیاری كردوون،به‌ڵام به‌هۆی قه‌یرانی دارایی ئه‌نجوومه‌نی وه‌زیران مامه‌ڵه‌كانی وه‌جبه‌كانی 8 و 9 و 10 و 11 و 12 ڕاگرتووه، هه‌ركات كۆتایی به‌قه‌یرانی دارایی هات چاوه‌ڕێ ده‌كه‌ین موچه‌ی مانگانه وه‌ك مینحه بۆ ئه‌و زیندانی ساسییانه‌ش ببڕێته‌وه.


<!-.-.-Design By : hhihg1r.persiangig.com-.-.->\nbayan-kord - ئه حمه د باز گه رد "کیی وایی لی کردویی بلی کی! ؟\nbayan-kord ئه من چاوم له ریگاته و به هیواتم به شه و گاران ئه حمه د باز گه رد "کیی وایی لی کردویی بلی کی! ؟\n<?xml:namespace prefix = o ns = "urn:schemas-microsoft-com:office:office" /> زولفا " ئه حمه د باز گه رد " 1368\nکاتیک په نجه ی ره شی تا وان\nله سه ر پیتکه ی چه ک ترازا و\nکه له ئالایی بالایی زولفا\nیه که م که س دایک و با و کی بوون\nده رگایان خسته سه ر پشتو\nچونه سه ر جه سته یی نیوه گیان\nدایک له باوک ، باوک له دایک زیاتر\nهه ردوو ،\nوه ک یه ک حه په ساو بوون\nنه یان زانی به کام ته قه لیی هه نگاو\nئه گه یشتنه ئه و گومه خوینه یی\nروله جگه ر گوشه یه که یان\nئارام تی دا ئوقره یی گرتوبو...\nله برینه کانی زولفا وه\nوه ک پلوسکی کانی به ر مالان خوین هه ل ده چوو ..\nبه لام هیشتا\nره شینچی چاوه گه شه که یی ده تروسکاند..\nله چاوی دایک و باوکدا فرمیسکه کان قه تیس ما بو ن .\nپه نجه یی دایک به ئاسته ن چو\nچه پکه بسکی ئالوزکاویی\nقژی زولفا یی له سه ر روومه تی وه لا دا\nده سته سوره کانی باوک\nخه زانی سه ر گونایی سه ردی و\nله پرانیک گل له قورپی گریانیان دا\nبه ده م شیوه نی گه رمه وه\nچاویان بریه چاوه کانیی و دابر دابر له بانگیان دا\nکیژه جوانه که مان زولفا ، کیی وایی لی کردویی بلی کی! ؟\nلیوه تنکه کانی زولفا گول هه ناری تاویک له مو به ر نه ما بون ..\nده د وت په رچی گه زیزه ن و به خوره تاو چرچ هه ل هاتون\nله ناو سوزیی شیوه نه وه دیسان ...\nپرسیار ئازیز نه شمیلانه که زولفا !\nکیی وایی لی کردویی بلی کی! ؟\nهه رچی کردیی ده نگ له گه رویی وه حه په سا- .- .- .\nبه لام زولفا ! به سه رنجی ده روانینی نیگایی ده د ویی ..\nبابه بابه هو بابه گیان ! مه پرسه لیم\nکه وه لامی ئه م پرسیاره کوا به نیگا ده تویته وه ؟!!\nهو بابه گیان ! له سه ر یادی له هه ره تی گل و گالمه\nکه به گولینگه یی ده ست نه وازه یی بیشکه ژیر ده بووم ..\nکه له پشیله بورت ئه تورام و ئاشت ئه بوومه وه و زویر ده بوم\nله سه ر یادی ئیواره یک چون گه مه شینکه یی چاو توپیو و\nده چیته گویی به ر خوله وه\nچون دالاشی فیره که لاک، قرش ده بی له بارووکه\nچون گرگ و چه قه ل و ریوی خوم ئه لاست بوم به نه چیر..\nهو بابه گیان ! ئه و سه ر ده مه\nئه م کیژوه برینداره ت به ر خوله بوو\nبارووکه بوو ، نچیریکی به سته زمان بوو\nگه رمه لایی دا ، گه نه شینکه ، مه لایی چه قه ل\nهاته مالمان و به شویی دام ..\nئه ریی دایه هو دایه گیان !\nئه و ه کاته بو وه ختی ورته ورته یی مه لا\nکورپه یی له باوش ده رفاندیی\nرات نه کرده مه ندیله که یی\nبیکه یته داوه لی شری مر تارینی ناو دیبه ر مان\nهه ر هینده سیگار کیشانیک !\nله گشت مالیکی ناو دیوه\nژن و کو و کچان و میردانی ئاوایی\nله خه لفی شوشی خوین ئاویی ئه و ئازاره کو بونه وه\nمنداله قاچ توزاویه کان جاروو باره نیگایی ویلیان\nله سه ر هه نسک و فرمیسکی دایکه کان و\nده سته خوشکه کانی زولفا ده نیشته وه\nجارو باره ش له که لینی ته سکه وه\nگه لیک پرسیاری بی ده نگیان تیکه ل ئه و شینگایه ده کرد.\nله ناو گه رمه یی شیوه نه وه دیسان ..\nپرسیار پرسیار پرسیار کیژوله جوانه که مان زولفا\nقورگیی زولفا نیخه یی لی دی\nبه لام زولفا !! به سه رنجی به نیگایی ده دویی .....\nبابه بابه هو بابه گیان !\nله سه ر یادی هه مو سالیک\nله دی به ره که یی به ر مالمان\nجیگه یی شه تلمان خوش ده کرد\nبه و نیشانه یی که پیت ده وتم *\nئه گه ر ئه مسال : توتنه که مان باش رنیو بی\nبه رگیک ژنانه کراسیکی شه رمینت بو ده کرم..\nئه ری له بیرته بابه گیان چه ن بیزار بویی له هه ر چی بژاره\nچونکه بژار بیستانه که یی زیز ده کردین و نه ی ده هیشت به رزه بالا بی\nئه ره بابه گیان بژار له کویی با ده ت بینی\nئه یی بابه هو بابه گیان\nنه گا به سی مانگی هاوین\nسال له 12یی مانگ\nهه مو سالیک به م روژگاره\nئه م کیژوله ت له ده س بژار سیس ده بو تو نه ت ئه بینی\nله کوری ده سته خوشکان دا\nئه م بژاره مان ناو نا بو ده ردی ژن بوون\nبه لی بابه هو بابه گیان\nده ردی ژن بوون هه مو روژیک له ماله وه\nله ناو دی دا وه ک بار ده نیشته سه ر لیوم\nده بوو به ته م له چاومدا\nزه ردیی کردگونایی سیوم\nهه ر جاره یی ده سته خوشکی کم\nبه نا به دلی به شو دراو بی\nله روژی به بووک چونی دا\nله و دیوی تارایی سوره وه\nئاونگی ئه سرینم دیوه\nئه و ئه سرینه وه کوو خه نجه ر\nهه ستی ده روونمی رشاندووه و\nئه م کیژوله ت دیسان ده روونی ده کولایه وه\nهه ر جاریکی له لایی کچانی چیاوه\nئه و شانه یی کولوانه یان تو هه ل داوه و\nده ره خته و چه ک رازاوه یه ته وه بالایان\nنامه یی ئه وینم بو هاتوبی ژیامه وه\nبه لام کاتیک\nنه م ده توانی بیخوینمه وه\nجاریکی تر ده ردی ژن بوون\nوه ک برینیکی خویی کردوو\nزاری ئیشی ده کولایه وه\nدیسان پرسیار پرسیار پرسیار\nخونچه په ر په ره که م زولفا\nئه م جاره یان نیگایی زولفا\nوه ک فانوسی دووکه ل گرتوو\nوه کو ده لپی توز لی نیشتوو\nبه ئاسته ن ده تروسکایه وه\nبه لام هیشتا هه ر به سره نج\nبه ره و روانینی نیگایی ده دویی\nئه یی پولی ده سته خوشکه کانم\nئه یی ئه وانه ی ئیش و ژانی\nدلی ئه نجن ئه نجن بونمان\nبه گویچکه یی یه کتر ئاشنایه\nئه م خوشکه تان له وه لاتیک بووه قوربانی\nکه خوشه ویستی تاوانه\nبه لام وا ئستا زولفاتان\nبه تالانی خوش نه ویستن جیتان دیلی\nبنوسنه وه بو کچانی شاخ بنوسن\nئه و تاوانباره یی زولفایی کوشت ...\nبه سه ر پردیک دا په ریه وه\nچیوو به سته که یی له ده ردی ژن بون ته ن درا بوو .....\nلی یان بپرسن ئه و پرده یی تا به که یی نا روخی\nتا به که ی ئه و پرده یی نا روخی\nزولفا ئیتر دوا سرنجی له شوین هیچ که سا نا گه ریی\nبه لام !!!\nئه م دوا نیگایه شی بی ده نگ نیه و\nهه ر وا ده دویی\nده نگ ده بیستم ده نگی کاروان\nده نگی قافله یی خوشه ویست دی\nسااا ئه ی پولی ده سته خوشکانم موژده بی لیتان\nکاول ده کرین ئه و دلانه یی دونیا له به ر ئه وان تاونه\nنوشته شده در ساعت توسط به يان| |\nسلاو و ریز ..سه رتا به خه یر هاتنی ئه و به ریز ان ده که م که به پیشنیاره کانیان ریگام روون ده که نسپاسیان ده که م و ده سیان ده گوشیمبه دوایی ئه و پیشنیار انی ..که ..پره له قسه ی خراپ و ناحه ز که له مروفایه تی به دووره وه لام نادریته وه ..هیچ که سیک ئیجباری لی ناکریت بیت و پیشنیار بدات و هه روه هایش ئه م مالپه ره جیگای خو هه ل کیشاندن هه ندیک که س نیه..تکایه.. کاتتان به تو هین و قسه ی خراپ له به ینی مه به ن.وه کو به ریو به ری ئه م مالپه ره بو من ئاساییه که به دوو کلیک ئه و پیشنیارانه دیلیتی ده که م و ته واو.هیوام سه لامه تی و کامه رانی بو هه موتانه.........زۆر له مێژهئه‌و کلیله ژه‌نگاویه‌پێـمان ده‌ڵێ:" له پاش ئه‌و قوفڵ و زنجیره،دیوارێـکهده‌رگایێـکهبـڕوا بکه‌ن،ده‌ریایێـکه..."له لایه ن: ئا.پرنیان...........................زور جار پیمت ئه کووت : کورت نوسینه وه و.. روون نوسینه وه تم به دله ..ئیستاش.. به ریزمپیشکه شه به تو..له م وه لاته ی غه ریبه ی شاره مدا ..به ته نیام..زوو وه ره وه ..زوو وه ره وه ...له لایه ن : به یان. خانه\n۹۳/۱۱/۰۱ - ۹۳/۱۱/۳۰۹۳/۰۹/۰۱ - ۹۳/۰۹/۳۰۹۳/۰۷/۰۱ - ۹۳/۰۷/۳۰۹۳/۰۶/۰۱ - ۹۳/۰۶/۳۱۹۳/۰۱/۰۱ - ۹۳/۰۱/۳۱۹۲/۱۲/۰۱ - ۹۲/۱۲/۲۹۹۲/۱۱/۰۱ - ۹۲/۱۱/۳۰۹۲/۰۸/۰۱ - ۹۲/۰۸/۳۰۹۲/۰۶/۰۱ - ۹۲/۰۶/۳۱۹۲/۰۵/۰۱ - ۹۲/۰۵/۳۱۹۲/۰۱/۰۱ - ۹۲/۰۱/۳۱۹۱/۱۲/۰۱ - ۹۱/۱۲/۳۰۹۱/۱۱/۰۱ - ۹۱/۱۱/۳۰۹۱/۰۹/۰۱ - ۹۱/۰۹/۳۰۹۱/۰۸/۰۱ - ۹۱/۰۸/۳۰۹۱/۰۷/۰۱ - ۹۱/۰۷/۳۰۹۱/۰۶/۰۱ - ۹۱/۰۶/۳۱۹۱/۰۵/۰۱ - ۹۱/۰۵/۳۱۹۱/۰۴/۰۱ - ۹۱/۰۴/۳۱۹۱/۰۳/۰۱ - ۹۱/۰۳/۳۱۹۱/۰۲/۰۱ - ۹۱/۰۲/۳۱۹۱/۰۱/۰۱ - ۹۱/۰۱/۳۱۹۰/۱۲/۰۱ - ۹۰/۱۲/۲۹۹۰/۱۱/۰۱ - ۹۰/۱۱/۳۰۹۰/۱۰/۰۱ - ۹۰/۱۰/۳۰۹۰/۰۹/۰۱ - ۹۰/۰۹/۳۰۹۰/۰۸/۰۱ - ۹۰/۰۸/۳۰۹۰/۰۵/۰۱ - ۹۰/۰۵/۳۱۹۰/۰۴/۰۱ - ۹۰/۰۴/۳۱۹۰/۰۳/۰۱ - ۹۰/۰۳/۳۱۹۰/۰۲/۰۱ - ۹۰/۰۲/۳۱۹۰/۰۱/۰۱ - ۹۰/۰۱/۳۱۸۹/۱۲/۰۱ - ۸۹/۱۲/۲۹۸۹/۱۱/۰۱ - ۸۹/۱۱/۳۰۸۹/۱۰/۰۱ - ۸۹/۱۰/۳۰۸۹/۰۹/۰۱ - ۸۹/۰۹/۳۰آرشيو\nقصـــر فـــرهاد "آقای پیــری"ســــوماریبواری شه وه زه نگخوشه ويستي له ميژينهدنیای بهتر برای آنانی که دوستشان دارمنوکته ۆ زانیاریکوردرئه كره م حه سه ن زادهفرمیسک"ســـــحر"رۆژانـــۆولات نیه له کوردستان خوشه ویست ترشهـــلا صـــادقـــی "هورامانه که م"کچــانی کوردستانواتاق که به اندازه یک تنهاییستکردستان سرزمین نیکی هاچاوه روانبه یان عه لی ره مایییاسین"گل آقا"کـــه‌ماڵ ئه‌میــنی وه ر که مه ر


هه‌نارده‌كردنی به‌رهه‌مه نه‌وتییه‌كان له هه‌رێمه‌وه بۆ ئێران ده‌ستیپێكرده‌وه\nپاش راگرتنی بۆ ماوه‌ی 10 رۆژ هه‌نارده‌كردنی به‌رهه‌مه نه‌وتییه‌كان له هه‌رێمی كوردستانه‌وه بۆ كۆماری ئیسلامیی ئێران به چه‌ند مه‌رجێك ده‌ستیپێكرده‌وه.\nبه‌پێی نوسراوێكی وه‌زاره‌تی سامانه سروشتییه‌كانی هه‌رێم بڕیاری راگرتنی هه‌نارده‌كردنی به‌رهه‌مه نه‌وتییه‌كان له هه‌ریمی كوردستانه‌وه بۆ ئێران ئه‌و به‌رهه‌مانه ناگرێته‌وه كه سه‌رچاوه‌ی به‌رهه‌مهێنانیان له‌و كارگه و پاڵاوگانه‌دان كه له هه‌رێمی كوردستاندان.\nهه‌روه‌ها هه‌ر به‌پێی نوسراوه‌كه بڕیاری راگرتنه‌كه ئه‌و به‌رهه‌مه نه‌وتییانه‌ش ناگرێته‌وه كه سه‌رچاوه‌كانیان پارێزگاكانی دیكه‌ی حكومه‌تی عێراقن و مۆڵه‌تی فه‌رمیان هه‌بێت له‌لایه‌ن حكومه‌تی به‌غداده‌وه بۆ بردنه‌ده‌ره‌وه‌ی نه‌وت.\nئه‌م بڕیاره‌ی وه‌زاره‌تی سامانه سروشتییه‌كانی هه‌رێم دوای 10 رۆژ له بڕیارێكی خۆی دێت به راگرتنی نه‌وت له رێگه‌ی تانكه‌ره‌وه له سه‌رجه‌م ده‌روازه سنورییه‌كانی هه‌رێمه‌وه بۆ ولاَتی ئێران.\nده‌ركردن و هه‌ڵوه‌شاندنه‌وه‌ی بریاره‌كه‌ی وه‌زاره‌تی سامانه سروشتیه‌كانی هه‌رێم له كاتێكدایه كه به‌رپرسانی بالاَی ئه‌مریكا به به‌رپرسانی باڵای یه‌كێتیان راگه‌یاندوه نابێت چیتر هه‌رێم نه‌وت هه‌نارده‌ی ئێران بكات.


هۆکاری وەرگۆڕانی ئامانجەکان.\n- بەشی دووەم -\nڕەتکردنەوەی سیستەم و پێکهاتە و ڕێکخستنی قووچکەیی چینایەتی، واتە پێچەوانە خۆڕێکخستنەوەی ئازادیخوازان لە پێکهاتەی ئاسۆیی و زنجیرەیی ناچینایەتیدا.\nهەرچەندە ئامانج لە پێکهێنانی ڕێکخراوە جەماوەریی و ڕامیارییەکان دژایەتی سیستەم و ڕەتکردنەوەی پێکهاتەی چینایەتی بێت، بەڵام بەداخەوە تا تاکو ئێستا سەرەنجام هەموو هەوڵ و تێکۆشانی مرۆڤە ئازادیخواز و یەکسانیخواز و خۆبەخشکارەکان ناڕاستەوخۆ بووەتەوە بە بەهێزکەرەوەی سیستەم و پێکهاتەیەك کە دژایەتیانکردوون و ئامانجیان لەنێوبردنیاب بووە. بۆ نموونە زۆربەی ڕێکخراوە کرێکاریی و جەماوەرییەکانی ژنان، خوێندکاران، فەرمانبەران، پەککەوتان، کەمئەندامان، خانەنشینان، ..تد پاش سەدە و نێوێك تەنیا ئاریستۆکراسی (Aristocracy)یان بەرهەمهێناوە و ڕۆڵیان میانجیگەریی نێوان خاوەنکار و کرێکاران، میانجیگەریی سەروەران و ژێردەستان، مشەخۆران و ڕەنجخوراوان بووە و وەك ڕامیاران و پارتییەکان بوونەتە ئامراز بۆ بەناوبانگبوون و خۆشگوزەرانی کەمینەیەکی دەسەڵاتخوازی سەرووی ئەو ڕێکخراوانە و لە هەموو بارەکاندا تەنیا خۆشباوەڕیی پاشڕەوانیان بە ڕزگارکەریی پارتییەکان و سەرانی پارتییەکان بەهێزکردووە و لە بەرانبەردا وەك هاوتەریبی سیستەمە چینایەتییەکە تاکی ژێردەست و ناڕازییان لە هەموو خۆبەکاربوون و خۆڕزگاریی و خۆبیرکردنەوەیەك خاڵیکردووەتەوە.\nهەموو پارتییە بەناو کۆمونیست و سۆشیالیستەکان یا بوونەتە بەشێك لە سیسەمی پارلەمانی یا بەهۆی کودەتا و دەستەمۆکردنی ڕاپەڕینەکانەوە بوونەتە کوتەکی سەر سەری ئەوانەی کە بەناویانەوە خۆیان قووتکردووەتەوە یا بەهۆی سەرکەوتگەریی و سکتاریزم و ململانێی دەسەڵاتخوازانەی دەستە و گروپ و ئاراستەکانی نێویانەوە وەك ڤایروس بەردەوام لە کەرتبوون و وەچەخستنەوەدابوون، کە لە هەموو بارەکاندا تەنیا خۆشباوەڕیی پاشڕەوانیان بە ڕزگارکەریی پارتییەکان و سەرانی پارتییەکان بەهێزکردووە و لە بەرانبەردا وەك هاوتەریبی سیستەمە چینایەتییەکە تاکی ژێردەست و ناڕازییان لە هەموو خۆبەکاربوون و خۆڕزگاریی و خۆبیرکردنەوەیەك خاڵیکردووەتەوە. تاکی ناڕازیی و یاخیان بەناوی سۆشیالیزمەوە لە ڕێکخستنی قووچکەیی هاوشێوەی سیستەمە چینایەییەکە ڕێکخستووەتەوە و بە مێخی گەورەتر و خۆخوزانەتر بە کۆمەڵی چینایەتییەوە شەتەکیانداوەتەوە.\nئەگەر بەوردی سەرنجبدەین بێجگە لە جیاوازیی ڕواڵەتیی پاگەندە و بەڵێنە سەرخەرمانییەکان، هیچ جیاوازییەكی لە پێکهاتە و ڕێکخستن و میکانیزم و پەیوەندی نێوخۆیی ئەو ڕێکخراوە بەناو "سۆشیالیستیی و کۆمونیستی"یە جەماوەریی و پارتییانە و ڕێکخراوە زەرد و پاشکۆکانی دەسەڵات و پارتییە بۆرجوازییەکان و سیستەمی چینایەتی و ڕەوت و ئاراستەی چینایەتیدا نییە و هەموویان تەواوکەری یەکدین.\nلێرەوە بەو سەرەنجامە دەگەین، کە گرنگ نییە ئێمە پاگەندەی چی دەکەین و چەندە لە دروشمداندا خۆمان سووردەکەینەوە و دەستەکانمان ڕادەوەشێنین و چەندە خۆمان بەکوشتدەدەین و چەندە خەڵك بۆ بەکوشتدان کۆدەکەینەوە، نەخێر، گرنگ ئەوەیە ئێمە چەندە دەتوانین پێچەوانەی ئیدئۆلۆگەکانی سەرمایەداری بیربکەینەوە، چەندە دەتوانین پێچەوانەی ڕێکخستنی بۆرجوازی خۆمان ڕێکبخەین و چەندە دەتوانین ئافەرێنەری پێکهاتەی ناچینایەتی ىین؛ ئیدی ئەو پێکهاتەیە خێزانێك بێت یا فێرگە و شوێنی کار و گروپی خۆجێی و ڕێکخراوەی جەماوەریی و تۆڕی کۆمەڵایەتیی نێو شارەکان و هەرێمەکان و هەرەوەزییەکانی کار و خزمەتگوزاری و پێکهاتەی سەرتاسەریی کۆمەڵ بێت.\nئەمەش بەو ئەزموونگەریی و خاڵەمان دەگەیێنێت، کە ناتوانین بە ڕێکخراوەی قووچکەیی و میانجیگەر تێکۆشانی جەماوەریی و کۆمەڵایەتیی پەرەپێبدەین. ناتوانین بە پارتیی و ڕێکخستنی ڕامیاریی وەك قووچکەییترین پێکهاتەی چینایەتی خۆمان ڕزگاربکەین. ناتوانین بە پاشڕەویی و دەستەمۆیی بیر و کاریزما و ئۆتوریتەی کەسانی دیکە خۆمان ڕزگاربکەین. ناتوانین بە ڕێکخستن و پێکهاتەی قووچکەیی، ڕێکخستن و پێکهاتەی قووچکەیی چینایەتی ڕەتبکەینەوە. لەبەرئەوە لەبەردەم ئەم پرسیارەدا خۆمان دەبینینەوە و وەڵامنەدانەوەی تەنیا هەزاربارەبوونەوەی هەڵە و شکست و نائومێدییەکان بەرهەمدەهێنێتەوە:\nئایا ئێمەی ژێردەست و نەدار توانای خۆڕزگارکردنمان هەیە؟\nئەگەر وەڵام ئەرێییە، چۆن و بە کامە میکانیزم و شێوازی ڕێکخستن و بیرکردنەوە و بڕیاردان؟\nئەگەر وەڵامەکە نەرێیە، دەی ئیدی بۆ ڕزگارکەرانمان بەناوی ئێمەوە ڕێكخراو و پارتیی و ..تد قووتدەکەنەوە و ئێمە بەکوشتندەدەن، بۆچی بەخۆیان ئێمە ڕزگارناکەن؟\nئەگەر وەڵام ئەوەیە، هێزی یەکگرتووی ئێمە مۆتۆری هەموو گۆڕان و شۆشێكە، دەی ئیدی چ پێویستمان بەڕابەریی و ڕێکخستن و بیرکردنەوەی ئەوانەی دەرەوەی خۆمان هەیە؟\nبەشی یەکەم: www.emrro.com/hokariwergoran1.htm


وتووێژ:ئوسترالیا - ویکیپیدیا، ئینسایکڵۆپیدیای ئازاد\n٣ ژمارەی ئینگلیزی و کوردی\nمن ئێستا دەستکاری 3 بەستەرە دەرەکییەکانم کرد لەسەر ئوسترالیا. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nشێواز و فۆرماتی بەکارھێنان ڕاستکرایەوە بۆ http://hdr.undp.org/hdr2006/pdfs/report/HDR06-complete.pdf\nئەرشیڤێکی نوێ https://web.archive.org/web/20070819024713/http://www.honours.gov.uk/honours/chivalry.aspx زیاد کرا بۆ http://www.honours.gov.uk/honours/chivalry.aspx\nشێواز و فۆرماتی بەکارھێنان ڕاستکرایەوە بۆ http://results.beijing2008.cn/WRM/ENG/BIO/NOC/AUS.shtml\nکاتێکی شاد!—InternetArchiveBot (Rapora bugê) ٢٠:٠٤، ٢ی ئەیلوولی ٢٠١٧ (UTC)\nمن ئێستا دەستکاری 4 بەستەری دەرەکیم کرد لەسەر ئوسترالیا. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20090705080934/http://www.pm.gov.au/your_pm/biography.cfm زیاد کرا بۆ http://www.pm.gov.au/your_pm/biography.cfm\nئەرشیڤێکی نوێ https://web.archive.org/web/20120502194929/http://news.ninemsn.com.au/national/1075130/julia-gillard-becomes-first-female-prime-minister زیاد کرا بۆ http://news.ninemsn.com.au/national/1075130/julia-gillard-becomes-first-female-prime-minister\nئەرشیڤێکی نوێ https://web.archive.org/web/20090204181112/http://www.bbc.co.uk/doctorwho/news/cult/news/drwho/2008/01/03/51792.shtml زیاد کرا بۆ http://www.bbc.co.uk/doctorwho/news/cult/news/drwho/2008/01/03/51792.shtml\nئەرشیڤێکی نوێ https://web.archive.org/web/20080917211142/http://www.australia.com/home_au.aust?L=en&C=AU زیاد کرا بۆ http://www2.australia.com/home_au.aust?L=en&C=AU\nکاتێکی شاد!—InternetArchiveBot (سکاڵاکردنی کێشە) ٢٠:٣١، ٨ی ئەیلوولی ٢٠١٧ (UTC)\nژمارەی ئینگلیزی و کوردی[دەستکاری]\nبەڕێز @Épine: بۆچی کە ژمارە ئینگلیزییەکانی ناو زانیاریدانەکە دەکەینە کوردی ھەڵەیەکی نەناسراوی لێدەدا؟ وا شیاوتر نییە کە ژمارەکانیش کوردی بن. سپاس! ⇐ئارام وتووێژ💭 ٢٠:٣٥، ١٣ی شوباتی ٢٠١٨ (UTC)\nژمارەی داڕێژەکان فۆرمات نەکراون، کێشەکە ئەوەیە.--◂ ئێپین لێدوان♬ ٢٠:٤٢، ١٣ی شوباتی ٢٠١٨ (UTC)\nمن ئێستا دەستکاری ١ بەستەری دەرەکیی ئوسترالیام کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20141231054514/http://www.dfat.gov.au/geo/australia/ بۆ http://www.dfat.gov.au/geo/australia/ زیاد کرا\nکاتێکی شاد!—InternetArchiveBot (سکاڵاکردنی کێشە) ١٠:١٤، ١٥ی تشرینی یەکەمی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:ئوسترالیا&oldid=644623»\nئەم پەڕەیە دواجار لە ١٠:١٤ی ١٥ی تشرینی یەکەمی ٢٠١٩ نوێ کراوەتەوە.


به‌هۆی هه‌ڕه‌شه‌ی بڵاوكردنه‌وه‌ی وێنه‌وه گه‌نجێك ده‌ستگیرده‌كرێت\n25/2/2019 09:13 AM\nهێزه‌كانی بنكه‌ی پۆلیسی به‌ختیاری له شاری سلێمانی تۆمه‌تبارێكیان ده‌ستگیركرد كه هه‌ڕه‌شه‌ی بڵاوكردنه‌وه‌ی وێنه‌ی گه‌نجێكی دابوو.\nپۆلیسی پارێزگای سلێمانی رایگه‌یاندووه: ڕۆژى 24-2-2019 هاوڵاتی (ن،م،ع) له‌دایكبووی 1998، پیشه خوێندكار، سكاڵای له‌دژی كه‌سێكی نه‌ناسراو تۆماركرد كه له‌ڕێگه‌ی هاكه‌وه چۆته ناو ماسنجه‌ری فه‌یسبووكه‌كه‌یه‌وه‌و وێنه‌كانی ناوی بردووه‌و هه‌ڕه‌شه‌ی بڵاوكردنه‌وه‌ی وێنه‌كانی ده‌كات ئه‌گه‌ر بڕی دوو هه‌زار دۆلار (2000$)ی پێنه‌دات.\nروونیشكراوه‌ته‌وه: دوای به‌دواداچوون و لێكۆڵینه‌وه‌ی هێزه‌كانی بنكه‌ی پۆلیسی به‌ختیاری و وه‌رگرتنی فه‌رمانی به‌ڕێز دادوه‌ر ئێواره‌ی هه‌مان ڕۆژو له سنوری قه‌زای سه‌یدسادق توانرا تۆمه‌تبار (س،ع،م) له‌دایكبووی 2000، دانیشتووی سه‌یدسادق، له‌لایه‌ن هێزه‌كانی بنكه‌ی پۆلیسی به‌ختیارییه‌وه ده‌ستگیربكرێت.\nئاماژه به‌وه‌ش كراوه: له ئێستادا تۆمه‌تبار به فه‌رمانی به‌ڕێز دادوه‌رو به‌پێی مادده‌ی 2 له یاسای ژماره 6ی خراپ به‌كارهێنانی مۆبایل ڕاگیراوه‌و دانی ناوه به تاوانه‌كه‌یدا، له‌كاتی ده‌ستگیركردنیشی سه‌رجه‌م وێنه‌كان ده‌ستی به‌سه‌ردا گیراوه كه به‌نیازبووه له تۆڕه كۆمه‌ڵایه‌تییه‌كان بڵاوی بكاته‌وه.\nخاك - به‌ڕێوه‌به‌رایه‌تی پۆلیسی پارێزگای سلێمانی – ڕاگه‌یاندن و په‌یوه‌ندییه‌كان


هێزی كۆماندۆی كوردستانی سەر بە هێزەكانی 70، هێرشكردنە سەر كوردانی شاری كەركوك ئیدانە دەكات، دەڵێت، “لە ئامادەباشیدان و چاوەڕێی فەرمانن”.\nهێزی كۆماندۆی كوردستان لە پەڕەی تایبەتی خۆی لە تۆڕی كۆمەڵایەتیی فەیسبووك هەڵوێستی خۆی لەبارەی هێرشی هێزە عێراقییەكان بۆسەر كوردانی كەركوك بڵاوكردووەتەوە، نووسیویەتی، “هێرشکردنە سەر خەڵکی شاری کەرکوک لەلایەن هێزەکانی حکومەتی عێراق ئیدانە دەکەین و خۆمان بە خاوەنی خەڵکی کەرکوک دەزانین”.\nهێزی كۆماندۆی كوردستان دووپاتیشیكردووەتەوە، “سەرجەم هێزەکانی کۆماندۆی کوردستان لە ئامادەباشیدایە، چاوەڕوانی فەرمانین”.


دانەگاز: قازانجەکانمان لە هەرێمی کوردستان زۆر زیادیکردووە\n03:52 - 12/11/2019\nدانەگاز: قازانجەکانمان لە هەرێمی کوردستان زۆر زیادیکردووە\nکۆمپانیای دانەگازی ئیماراتی ئاشکرایکرد: لە نۆ مانگی ئەمساڵدا، داهاتیان لە هەرێمی كوردستان و وڵاتی میسر بە ڕێژەی 16.7% زیادیکردووە كە تێکڕا دەكاتە 230 ملێۆن دۆلار.\nپاتریك ئالمان وارد بەڕێوەبەری جێبەجێكاری كۆمپانیای دانەگاز ئاماژەی بەوەداوە کە هۆكارەكانی سەركەوتنی كۆمپانیاكەیان لە هەرێمی كوردستان، بۆ ئەدای كاركردن و بەرزكردنەوەی بەرهەمهێنانی نەوت و گاز دەگەڕێتەوە. هەروەها حكومەتی هەرێمی كوردستان هاوكاری سەرەكییان بووە لەو بەرەوپیشچوونانەدا.\nبەگوێرەی لێدوانی بەرپرسانی دانەگاز، كۆمپانیای (بێرل پترولیوم) كار دەكات بۆ ئەوەی لە كێڵگەکانی گازی سروشتیی هەرێمی كوردستان، ئاستی بەرهەمهێنان بباتە سەرەوە. بۆ ئەو مەبەستەش لە كیڵگەكانی –کۆرمۆر- و – چەمچەماڵ دەستیان بەكار كردووە.\nسەرەتای ئەمساڵ دانەگاز رایگەیاند: ساڵی رابردوو لەگەڵ هاوبەشەکانیان 322 ملیۆن دۆلاریان لە حکومەتی هەرێمی کوردستان وەرگرتووە و ئێستا هیچ مافێکی داراییان لەسەر هەرێم نەماوە.\nپێشتر دانەگاز رایگەیاندبوو: تا سێ ساڵی داھاتوو قەبارەی بەرھەمھێنانی غازی هەرێمی کوردستان بۆ 500 ملیۆن مەترسێجا بەرز دەکاتەوە. هەروەها لە رۆژێکدا قەبارەی بەرھەمھێنانی پێکهاتە نەوتییەکان 10 تا 12 ھەزار بەرمیل بەرز بکەنەوە.


FGM in Kirkuk | Stop FGM Kurdistan Blog\n« Qubad Talabani about FGM in Kurdistan\nFemale Genitale Mutilation in Kirkuk – outlook for a campaign »\nخه‌ته‌نه‌كردنی مێینه له‌كه‌ركوك\nئا: فه‌لاح مرادخان شاكه‌ره‌م*\nبه‌پێی راپرسییه‌كی سه‌ره‌تایی سه‌نته‌ری PANA به‌هاوكاری رێكخراوی WADI ئه‌ڵمانی 41% ژنان له‌كه‌ركوك خه‌ته‌نه‌كراون\nبه‌پێی نه‌ته‌وه‌كان كورد 60% عه‌ره‌ب 1.7% توركمان 0%\nچه‌ند ساڵێكه شێواندنی كۆئه‌ندامی زاوزێی مێینه (خه‌ته‌نه‌كردنی مێینه) بۆته بابه‌تێكی سه‌ره‌كی كاره‌كانمان، له‌و ماوه‌یه‌دا توانیمان گه‌وره‌ترین هه‌ڵمه‌ت بۆ رووبه‌ڕووبوونه‌وه‌و هۆشیاركردنه‌وه له‌سه‌ر مه‌ترسی دیارده‌كه‌و ده‌رئه‌نجامه‌كانی له‌هه‌رێمی كوردستاندا ئه‌نجامبده‌ین، كاریگه‌ری هه‌ڵمه‌ته‌كه ئه‌وه‌نده به‌رفراوان بوو توانرا له‌و ماوه‌یه‌دا ئه‌و تابۆو شه‌رمه بشكێنرێت كه له‌ده‌وروبه‌ری ئه‌م بابه‌ته بوونیادنراوه‌و له‌ئێسته‌شدا چه‌ندین رێكخراوو ده‌زگای حكومی‌و راگه‌یاندن كار له‌سه‌ر ئه‌م بابه‌ته ئه‌كه‌ن به‌تایبه‌تی دوای ئه‌وه‌ی له‌مانگی شه‌شی 2010 رێكخراوی HRW راپۆرتێكی تایبه‌تیان له‌سه‌ر خه‌ته‌نه‌كردن بڵاوكرده‌وه، له‌ده‌رئه‌نجامدا له25 نۆڤه‌مبه‌ردا بۆ یه‌كه‌مجار سه‌رۆكی ئه‌نجومه‌نی وه‌زیران د.به‌رهه‌م له‌لێدوانێكدا به‌ناوی حكومه‌ته‌وه پشتگیری خۆیانی بۆ رووبه‌ڕووبوونه‌وه‌ی خه‌ته‌نه‌كردنی مێینه راگه‌یاند‌و له‌مانگی 11 ئه‌م ساڵدا یه‌كه‌م روپێوی فه‌رمی بڵاوكرایه‌وه كه له‌لایه‌ن چه‌ند دكتۆرێكه‌وه ئه‌نجامدراوه بۆ 5112 مێینه له‌هه‌رێمی كوردستانداو له‌ڕێی پشكنینه‌وه بۆیان ده‌ركه‌وتوه كه 41% به‌شداربووان خه‌ته‌نه‌كراون، ئه‌مه له‌كاتێكدایه به‌پێی تاقه لێكۆڵینه‌وه‌ی زانستی كه له2010 له‌لایه‌ن رێكخراوه‌كه‌ی ئێمه‌وه بڵاوبووه‌وه له‌كۆی 1408 ژن له‌سلێمانی‌و هه‌ولێر‌و گه‌رمیان 72.2% یان خه‌ته‌نه‌كراون‌و له‌خوار ته‌مه‌نی 20 ساڵی رێژه‌كه 57% له‌سه‌رو 8 ساڵیه‌وه 95.7%.\nخه‌ته‌نه‌كردنی مێینه له‌ناوچه‌كانی دیكه‌ی عێراق\nله‌ماوه‌ی كاركردنمان بۆ رووبه‌ڕووبوونه‌وه‌ی خه‌ته‌نه‌كردنی مێینه چه‌ندینجار گوێبیستی ئه‌وه‌بوین كه ئه‌م دیارده‌یه كه‌لتورێكی ره‌سه‌نی كوردی نییه‌و كورد له‌كه‌لتوری عه‌ره‌بی “ئیسلامیه‌وه” وه‌ریانگرتوه، ئه‌م جۆره لێدوان‌و قسانه به‌به‌رده‌وامی جێی پرسیار بوون‌و دڵنیان له‌وه‌ی هیچ كه‌سێك له‌كوردستاندا نكۆڵی له‌م لێدوانه ناكات، به‌ڵام كاتێك ئه‌م پرسیاره ئاراسته‌ی زۆربه‌ی دانیشتوانی دیكه‌ی عێراق ئه‌كه‌یته‌وه ئه‌وان پشتڕاستی ناكه‌نه‌وه، هه‌رچه‌نده هه‌موو ئه‌و فاكته‌رانه‌ی كه ره‌گه‌زی سه‌ره‌كی خه‌ته‌نه‌كردنی مێینه‌ن له‌كۆمه‌ڵگه جیاوازه‌كانی دیكه‌ی عێراقدا هه‌یه كه “ئاین –مه‌زهه‌بی شافعی” كه‌لتوری كۆمه‌ڵایه‌تی یان داب‌ونه‌ریتی رۆژهه‌ڵاتی‌و خێڵایه‌تی سه‌ره‌كی ترینیانن، به‌ڵام ره‌نگه به‌هۆی نا سه‌قامگیری بارودۆخی ئه‌و ناوچانه‌وه تا ئێستا ئه‌م جۆره پرسانه ئه‌وله‌ویه‌ت نه‌بن‌و بێگومان دوای تێپه‌ڕاندنی ئه‌و قۆناغه چه‌ندین پرسی بواری مافی مرۆڤ‌و پێشێلكاری ده‌بنه باسی رۆژانه‌ی هاوڵاتیانی ناوچه‌كانی دیكه‌ی عێراق هاوشێوه‌ی هه‌رێمی كوردستان.\nخه‌ته‌نه‌كردنی مێینه پێشێلكارییه‌كی گه‌وره‌ی مافی مرۆڤه‌و به‌رپرسیاریه‌تی حكومه‌تی ناوه‌ندییه كه كاری له‌سه‌ر بكات، دیاره به‌هۆی بارودۆخی سیاسی نێوان ناوه‌ند‌و هه‌رێمی كوردستان حكومه‌تی ناوه‌ندی ئه‌وه‌نده گرنگی به‌م پرسه نه‌داوه له‌هه‌رێمدا‌و خۆیان به به‌رپرسار نه‌زانیوه، هه‌ربۆیه به‌گرنگمان زانی له‌ناوچه‌كانی دیكه‌ی عێراقدا زانیاری له‌سه‌ر ئه‌م دیارده‌یه كۆبكرێته‌وه‌و له‌پلانی ساڵانی داهاتوماندا كه‌ركوك بكه‌ینه سه‌نته‌ری چالاكیه‌كان به‌ره‌و ناوچه‌كانی دیكه‌ی عێراق به‌و پێیه‌ی كه ئه‌وترێت (كه‌ركوك عێراقێكی بچوكه) به‌هۆی بوونی هه‌موو نه‌ته‌وه‌و ئاین‌و كه‌لتوره‌كان‌و به‌داخه‌وه هه‌موو ئاڵۆزیه سیاسی‌و ململانێكانیش هه‌ر له‌م شاره‌دا به‌رجه‌سته‌ن.\nوه‌ك ئه‌زمونێكی سه‌ره‌تایی بۆ زانینی رێژه‌ی خه‌ته‌نه‌كردنی مێینه له‌كه‌ركوك له‌لایه‌ن سه‌نته‌ری په‌نا PANA وه‌ك یه‌كێك له‌ڕێكخراوه سه‌ربه‌خۆو چالاكه‌كانی شاری كه‌ركوك بۆ رووبه‌ڕووبوونه‌وه‌ی توندوتیژی له‌سه‌ر مێینه، پلانمان داڕشت بۆ ئه‌نجامدانی 36 كۆبوونه‌وه بۆ ژنان‌و كچانی كه‌ركوك، 12 كۆبوونه‌وه‌یان له‌گه‌ڕه‌كه‌كانی ناوه‌ندی شارو 24 كۆبوونه‌وه‌ش له‌شارۆچكه‌و گونده‌كانی ده‌وروبه‌ر به پێی دابه‌شبوونێكی جوگرافی بازنه‌یی به ده‌وری شاره‌كه‌دا.\nله‌و كۆبوونه‌وانه‌دا توانرا 741 ژن كۆبكرێته‌وه‌و له‌باره‌ی خه‌ته‌نه‌كردنی مێینه‌وه قسه‌یان له‌گه‌ڵدا بكرێت‌و له‌ڕاپرسیه‌كی سه‌ره‌تاییدا له‌نێوان ئه‌و ژنانه‌و پرسیاركردن له‌باره‌ی ئه‌ندامانی مێنه‌ی خێزانه‌كانیان كه سه‌رجه‌م له 1807 مێینه پێك ئه‌هاتن، به‌پێی راپرسیه‌كه 738 یان خه‌ته‌نه‌كرابوون واته نزیكه‌ی 41%.\nهه‌ر له‌و راپرسیه سه‌ره‌تاییه‌دا به‌ڕوونی ده‌ركه‌وت كه رێژه‌ی خه‌ته‌نه‌كردن له‌نێوان دانیشتووانی سونی شافعی كورد‌و عه‌ره‌ب زیاتره‌و له‌نێوان شیعه مه‌زهه‌به‌كاندا‌و زۆرترین رێژه‌ش وه‌ك نه‌ته‌وه له‌نێو كورده‌كاندا تۆماركراوه، به‌ڵام له‌لایه‌كی دیكه‌شه‌وه زۆرترین به‌شداربووانی كۆبوونه‌وه‌كان له‌گه‌ڕه‌ك‌و ناوچه كوردییه‌كان بوون‌و به‌هۆی خراپی بارودۆخی ئاسایشی هه‌ندێك ناوچه‌و گه‌ڕه‌كی عه‌ره‌ب نشین نه‌توانرا به‌پێی پێویست كۆبوونه‌وه‌یان تێدا ئه‌نجامبدرێت، به‌هیوای ئه‌وه‌ین له‌به‌رنامه‌كانی داهاتووماندا له‌ڕێگه‌ی به‌شداریپێكردنی رێكخراوه عه‌ره‌بی‌و توركومانه‌كانه‌وه ئه‌م كاره بكه‌ین.\nره‌حیماوا كه به‌ناوبانگترین گه‌ڕه‌كی كوردنشینه له‌كه‌ركوكدا، به‌ڕێژه‌یه‌كی به‌رچاو خه‌ته‌نه‌كردنی مێینه‌ی تێدا تۆماركراوه‌و تا ئێستاش خه‌ڵكی ئه‌م گه‌ڕه‌كه ئه‌م كاره به سونه‌تێكی ئاینی ئیسلام ئه‌زانن‌و زانیاری ئه‌وتۆیان له‌باره‌ی زیانه‌كانی خه‌ته‌نه‌كردنه‌وه نییه، له‌كۆی 88 مێینه‌ی ئه‌م گه‌ڕه‌كه 58 یانه خه‌ته‌نه‌كراون واته به‌ڕێژه‌ی 60%، به‌به‌راورد له‌گه‌ڵ ئه‌م گه‌ڕه‌كه كوردیه‌دا گه‌ڕه‌كی (حی المنته‌زا) كه عه‌ره‌بنشینه له56 ژن‌و كچ ته‌نها 10 یان رووبه‌ڕووی خه‌ته‌نه‌كردن بوونه‌ته‌وه 1.78 %و له‌گوندی یایجی ئاوچیشلی توركمان نشین له43 ژن‌و كچ كه‌سیان خه‌ته‌نه نه‌كراون‌و ئه‌مه‌ش نیشانه‌یه‌كه بۆ كه‌می دیارده‌كه له‌ناو ئه‌و كه‌مه نه‌ته‌وایه‌تیه‌دا‌و زۆر جێی خۆشحاڵیه كه رێژه‌كه 0%، به‌ڵام له‌دوبز كه ناوچه‌یه‌كی تێكه‌ڵاوی كورد‌و عه‌ره‌ب‌و توركمانه له‌كۆی 50 ژن‌و كچ 33 یان خه‌ته‌نه‌كراون واته نزیكه‌ی 66%.\nدیاره ئه‌م راپرسییه سه‌ره‌تاییه بێ كه‌م‌وكوری نییه، به‌ڵام ئاماژه‌ی یه‌كه‌مه بۆ بوونی خه‌ته‌نه‌كردنی مێینه له‌ده‌ره‌وه‌ی سنوری هه‌رێمی كوردستان‌و هیوادارین له‌م رێگه‌یه‌وه بتوانین له‌ده‌رگای ده‌سه‌ڵاتی ناوه‌ندی بده‌ین بۆ چالاك بوونیان له‌ڕووبه‌ڕووبوونه‌وه‌ی خه‌ته‌نه‌كردنی مێینه‌دا‌و له‌ساڵانی داهاتووشدا كه‌ركوك‌و ناوچه‌كانی دیكه‌ی عێراق سه‌ره‌كیترین ناوچه‌ی چالاكی ئێمه ئه‌بن له‌كاركردنماندا بۆ رووبه‌ڕووبوونه‌وه‌ی خه‌ته‌نه‌كردنی مێینه‌و له‌و رووه‌وه چه‌ندین رێكخراوی جیهانی پشتیوانی خۆیان نیشانداوه بۆ هاوكاریكردنی ئه‌و چالاكیانه.\n*ڕێكخه‌ری پرۆژه‌كانی WADI له‌عێراق\nThis entry was posted on 26/12/2010 at 12:15 and is filed under FGM, FGM in Kurdistan.\tYou can follow any responses to this entry through the RSS 2.0 feed. You can leave a response, or trackback from your own site.


پلازمای خوێن بۆ نەخۆشانی کۆرۆنای نوێ | زانكۆی سه‌لاحه‌دین-هه‌ولێر\nپووشپەڕ, شەممە 20, 2020\nپلازمای خوێن بۆ نەخۆشانی کۆرۆنای نوێ یه‌ك ساڵ ago Biology\nPerformance assessment of buildings via post-occupancy evaluation 4 ساڵ ago Architecture\nTeaching writing process at Salahaddin University in Northern Iraq 4 ساڵ ago Education\nEffect of concentrations and number of spraying with Mg on growth yield and quality of grape (Vitis vinifera L.) cv. Tre-Rash. 4 ساڵ ago Agriculture


تاوانەکانی تیرۆریستانی داعش بەرامبەر بە کچە دیلکراوەکان و بەزۆر بەئیسلامکردنی پیاوانیان » KadirShorsh\n« ترۆپکی ئازار | بنوو گیانە »\nتاوانەکانی تیرۆریستانی داعش بەرامبەر بە کچە دیلکراوەکان و بەزۆر بەئیسلامکردنی پیاوانیان\nتیرۆریستە ئیسلامیستەکانی داعش کچانی کوردی کۆیلەکراو لەژێر ناوی سەبایا لە بازاڕدا دەفرۆشن. سەبایا چەمکێکە کە بۆ بردن و کۆیلەکردنی ژنانی خەڵکی قوربانی وەکو غەنیمەی شەڕ و جاریە لەسەردەمی داگیرکاریەکانی لەشکری ئیسلام لە سەدەی حەوتەمدا بەکارهیندراوە.. لای داعش و هەوادارانی سەبایا ئێستاش رەوایە.. سەبایا ئەوسا تاوان بوو، ئێستاش هەر تاوانە بە دڕندانەترین شێوە..\nکچێکی کۆیلەکراو بەنهێنی دوان لە تاوانکانی داعش لەبەرامبەریاندا دەکا\nکچێکی کۆیلەکراوی ئێزدی کە لەگەڵ ٢٠٠ کچی دیکە لەلایەن ئیسلامیستەکانی داعش وەکو غەنیمەی شەر بردراوە، بەنهێنی لە رێگەی مۆبایلەکەیەوە ئازاری خۆیان و تاوانی دەستدرێژیەکانی داعشیەکان دەگێڕێتەوە. دەڵێ: “رۆژانە سێ چوار جار ناوە ناوە دێن و هەندێک لە ئیمە دەبەن و جوانترین بۆ ئەمیرەکانیان دەبەن” .. “ئەو کچانەی دەیانبەن، دەپاڕێنەوە کە گولەیەکیان لەسەر بدەن و رزگاربن”.. کە کچەکان دەگەڕینەوە دەستدرێژیان کراوەتەسەر و فرمێسک روخساری داگرتوون و شڵەژاون”.. تا ئێستا هەندێک لە کچەکان خۆیان کوشتووە و ئەمرۆ یەکێک خۆی هەلواسی”.. “رزگارمان کەن، ئەوەی گوێی لە دەنگمانە رزگارمان کەن، ئەمەریکا، ئەوروپا، هەرکەسێک.. تکایە رزگارمان کەن!”..\nبەزۆرکردن بە ئیسلام\nتاوانبارانی داعش، لەژێر دروشمی “یا ئیسلام بوون یا مردن”، بەسەدان مرۆڤی ئێزدیان ناچارکردووە کە ببنە ئیسلام وەکو لە هەواڵ و ڤیدیۆکەدا هاتووە. ئەو تاوانە پێشێلکاریی ئازادیی ئایینی ئێزدیەکانە بە دڕندانەترین شیوە، ژینۆسایدکردنی ئایینی ئێزدیانە، هەروەکو تاوانبارانی ئیسلامیستی داعش بەمەبەستی لەناوبردنی ئایینەکەیان ئەو تاوانە ئەنجام دەدەن.\nسەرنج بدەن داعش کە خۆی بە میراتگری بێ ئەملاوئەولای خەلیفەکانی راشیدین دەزانێ، ئیزدیەکان وەکو “کافرە ئەسلیەکان” ناودەبات، بەمجۆرە ئاماژە بەوە دەکات کە ئەوانە لەسەردەمی داگیرکاریەکانی هێرشی لەشکری ئیسلامدا بۆسەر کوردستان و ئێران نەبوونەتە ئیسلام و بە کافری ماونەتەوە، ئێستا ئیسلامیستەکانی داعش ئەو کارە تەواو دەکەن کە خەلیفەکان ئەوسا پێیان نەکراوە..\nهیوادارم زۆرنەبات ئەو تاوانبارانە لە کوردستان پاکرێنەوە و ئێزدیە سەربەرزەکانیش لەژێردەستەیی رزگاربن و بتوانن ئازادانە پیادەی ئایینی پیرۆزی خۆیان بکەن..\nIslamic State video: 100s of Yazidi Kurds convert to Islam under threat of death 21.8.2014\nKurdish Yazidi girl held by IS jihadists tells of abuse and suicides in secret call 18.8.2014\nIslamic jihadi militants detained over 700 Kurdish Yazidi women 30.8.2014


نووچە نێت | ڕاستگۆیی بێ لایەنی| دواى كابول، حەسەن بەننا لە "كۆشكى سپی"يە\nدواى كابول، حەسەن بەننا لە "كۆشكى سپی"يە\nDecember 2021 15 - 16:04:01\nبۆچى كابول كەوت و تاڵیبان سەركەوت، حكومەتى ئەفغانستان رووخا و پڕۆژەى ئەمریكى شكستى هێنا؟ پرسیارەكە فرە رەهەندە، چونكە رەنگدانەوەى سەركەوتن و شكستە، بەڵام بۆچى و چۆن؟\nئەمەریكا لە ڤێتنام و عێراق و لوبنان شكستى هێناوە، ئەوەش لەبەر یەك هۆكارى سەرەكی، كە پەیوەندى بە جێبەجێكردنى بەرنامەى وڵاتانى تر هەیە، جێبەجێكردنى بەرنامەى ئەمریكا لەو كۆمەڵگەیانەى، كە رۆشنبیرى نیشتیمانیان جیاوازە، چونكە هەر كۆمەڵگەيەك بۆ گونجاندنى سیاسى و گۆڕانكارى ئابوورى و گەشەى كۆمەڵایەتى یاساى تایبەت بەخۆى هەیە.\nلۆژیكى (كابۆى سیاسى) ئەوەيە دەچێتە گوندێكى دوور دەمانچەكەى پڕە لە گولە، لە پێناو ملكەچكردنى ئەو گوندە و گۆڕینى بۆ دۆخێك كە خۆى دیارى دەكات، كۆنترۆڵى ئاسایش و هەڵسوكەوتیان دەكات، بەڵام ئەوە تاسەر بەردەوام دەبێت؟.\nئەمەریكا خاوەنى ئەزموونێكى كەڵەكەبووى وەك بەریتانیا و فەڕەنسا نییە، كە لە كۆڵۆنیالیزمى جیهانى هەژموونێكى فراوانیان هەیە.\nئەوە بەرپرسیارێتى سەرەكى ئەمریكایە، بەڵام ئایا بەرپرسیارێتى شكستى پڕۆژەى ئەمریكا لە ئەفغانستان تەنیا لە ئەستۆى واشنتنە؟\nژەنەڕاڵ مارك ئارسەر بەسەركەوتووى یابانى بۆ وڵاتێكى پێشكەوتووى پیشەسازى گۆڕى، ئەڵمانياى نازى بەهۆى پاڵپشتى ئابوورى نێودەوڵەتى گۆڕا بوو بە وڵاتێكى بەهێز.\nبەهەمان شێوە ڤێتنام وڵاتێكى سیستەم ماركیسى خاوەن یەك ئاڕاستەى ئابوورى گۆڕا بۆ وڵاتێكى خاوەن ئابوورى بەهێز لە باشوورى رۆژهەڵاتى ئاسیا.\nدواى رووخانى یەكێتى سۆڤیەت سندوقى دراوى نێودەوڵەتى و بانكى نێودەوڵەتى رۆڵى سەرەكییان لە هاوكارى مەجەڕ و پۆڵندا و سلۆفاكیا و چیك هەبوو، ئەوانە بوون بە وڵاتى ئابوورى بەهێز، بۆچى ئەو نموونانە سەركەوتووبوون، بەڵام عێراق و ئەفغانستان و فەڵەستین ئەو شكستە گەورەيەيان بەسەرهات؟.\nوەڵامەكەى یەك وشەیە، ئەویش گەندەڵیە.\nخەرجكردنى تریلیۆنێك دۆلار لە ئەفغانستان و سێ تریلیۆن و (800) ملیار دۆلار لە عێراق، زیاتر لە پێنج ملیار دۆلار لە فەڵەستین، سێ راستى مەترسیدارن، هۆكارەكەشى ئەوەیە:\nیەكەم: خراپى دانانى پلانى سەرەكى ئابووری بۆ ئەو وڵاتانە و حیساب نەكردن بۆ پێداویستى لە پێشترى ئەو كۆمەڵگەیانە.\nدووەم: گەندەڵى مەترسیدارترين خاڵى سیستەمى بەڕێوەبردنى ئەو وڵانانەيە، كە لەسەر بنەماى بە تاڵانبردنى داهاتى گشتى دامەزراون، لە هەمان كاتيش هیچ دەزگایەكى چاودێرییان بەسەرەوە نەبوو.\nسێیەم: كۆمپانیا ئەمەریكییەكان خۆیان بە میراتگرى ڕاستەقینەى هەر بەخشینێكى ئەمەریكى لەو كۆمەڵگەیانە دەزانن، بە شێویەك پڕۆژەكانى ئاوەدانكردنەوە و كارەبا و كەرتى تەندروستى هێنانى كەلوپەل و بەرهەمە ئەمرییەكان لە پێش هەموو شتێكە، بەبێ هەبوونى هیچ چاودێرییەك لەسەر كوالێت و نرخيان.\nماوەى (20) ساڵە واشنتن دیدگایەكى ستراتیژى هەڵە و قۆرغكارى بازرگانى ئەمریكى، لەگەڵ حكومەتە گەندەڵەكانى پەيڕەو دەكات، لە هەمان كاتيش بەشێوەیەكى زۆر خراپ ئەو كۆمەڵگەیانەى بەرێوە دەبات.\nلەبوارى دروستكردنەوەى سوپاى نیشتیمانیى ئەفغانى، ئەمەریكییەكان لەگەڵ جەستەى سەربازە ئەفغانييەكان مامەڵەیان دەكرد، نەك لەگەڵ عەقڵ و دەروونیان، ئەوەش هۆكارەكەى ئەوە بوو ئەمەریكییەكان ئاگادارى ئەوە نەبوون ئەو هۆز و تیرانە كۆنتڕۆلى هەست و هۆشى ئەفغانييەكانيان كردووە، نەك بیرى دەوڵەتى نیشتیمانى.\nئەمەریکییەكان رابردووى ئەفغانییەكانیان لەبیركرد بوو كە داواى هاوكارییان لێكردن دژ بە سۆڤییەت، پاشان داواى هاوكارییان لە هەواڵگرى پاكستانى كرد دژ بە هەموو ئەو لایەنانەى كە بۆ دەركردنى يەكێتیى سۆڤيەت هاوكارییان كردبوون.\nئەمەریكییەکان ئەوەيان پشتگوێ خستبوو، كە تاڵیبان كاریگەرە بە قوتابخانەى (دیوباندى) كە يەكێكە لە قوبخانە ئيسلامييەكانى ئەو وڵاتە پەيوەستە بە رۆشنبیرى هۆزى پشتۆن و تاجیكی.\nلەگەڵ ئەوەش ئەفغانییەكان پشت بە پرەنسیپى (نە هاوپەیمانى بەردەوام و نە دۆستى بەردەوام) دەبەستن، تواناى ئەوەیان هەیە لە ماوەى شەو و رۆژێك هاوپەیمانێتى و ململانێكان بەگوێرەى بەرژەوەندى خۆیان بگۆڕن.\nلە كۆتایى ئەمریكیبەكان هەڵە لەو شتانە تێگەیشتبوون:\n1ــ ئەمەرییەكان پێيان وابوو رێكخستنى خولى دووبارە شیاندنەوەى فیكرى سیاسى لە قەتەر گۆڕانكارى پێویست لە ریشەى فیكرى تاڵيبان دروست دەكات، كۆتايى بە لایەنگرى هۆز و ناوچەیى و مەزهەبى لاى سەركردایەتى تاڵیبان دەهێنێت.\n2 ــ هەڵەى دووەم ئەمەریكییەكان سوپایەكى حكومیان دروستكرد بوو، بە هەندێك پرۆگرامى مەشقى سەربازى، بەڵام بەبێ ئەوەى بیروباوەڕێكى نيشتيمانى بۆ ئەو سوپایە دروست بكەن.\nبۆیە سەربازانى ئەو سوپا (50) هەزارییەى ماوەى (20) ساڵ كارى لەسەر دەكرا، دەپرسن بە چ هۆكارێك و بۆ چ پڕۆژەیەك ئێمە دەمرین؟ بۆچى ئێمە شەڕ لەگەڵ رۆڵەكانمان بكەین؟ لێرەوە دەردەكەوێت كاتێك تاڵیبان هێرش دەكات و (34) ویلايەت كۆنتڕۆڵ دەكات، بەڵام سوپاى ئەفغانستان رەتى دەكاتەوە فیشەكێك بەرووى هێزەكانى تاڵیبان بتەقێنێت.\n3ــ هەڵەى سێیەم ئەمەریکییەكان پێیان وابوو میلیشیاى هۆزەكانى وەك تاڵیبان رێزى بەڵێنامە نووسراو و گوتراوەكان دەگرن، بەڵام چەكدارانى تاڵیبان (27) رۆژ پێش دەرچوونى هێزەكانى ئەمریكا لە ئەفغانستان هاتنە ناو كابول، ئەوەش ئەنجامى رۆشنبیرى سەرەتایى تاڵیبان بوو، كە رێزى پەیماننامەى دوولایەنە و یاساى نێودەوڵەتى ناگرن، چونكە ئەوان لەو جیهانە دەژین كە بەگوێرەى رۆشنبیرى هۆز دروستیان كردووە.\n4ــ هەڵەى چوارەم مەترسیدارترین هەڵەیە، لە داهاتوو واشنتن باجەكەى دەدات، ئەویش پێى وایە دەرچوون لە ئەفغانستان بەوجۆرە سەركەوتنى واشنتنە، بۆ كۆتایى هێنان بەو زیانە كەڵەكەبووانە و جێهێشتنى تاڵیبان بەرانبەر رووبەڕوونەوەى دراوسێكانى لەسەرووى هەموویانەوە چین و ئێران.\nهەڵسەنگاندنەكانى ئەمریكا بۆ سوودەكانى دەرچوونى سراتیژى لە ئەفغانستان پشتى بە فەلسەفەى (جیك سۆلیڤیان) راوێژكارى ئاسایشى نەتەوەیى جۆبایدن بەستووە، چونكە ئەو دەڵێت، "یەك تریلیۆن دۆلارمان خەرج كرد، بە درێژایى (20) ساڵ كوژراو و بریندارمان دا بۆ ئەوەى لە كۆتایى سنوورەكانى ئێران و چین و تاجیكستان و ئۆزبەكستان و توركمانستان و پاكستان بپارێزین، لۆژیكى قسەكانى بریتییە لەوەى، "لێمانگەڕێن با كۆتایى بە زیانەكانمان بهێنین، بەرپرسیارێتى و زیانەكان و تێچوونەكانى با بۆ دراوسێكانى ئەفغانستان بێت".\nئەمەریکییەكان نازانن تاڵیبان تاكتیك دەگۆڕێت، بەڵام ئامانجە هۆزگەراكانى هەرگیز ناگۆڕێت، بۆیە لەگەڵ دراوسێكانى رێك دەكەوێت لەپێناو دروستكردنى دەوڵەتێكى ئیسلامى، كە لەسەر بنەماى تێگەیشتنى قوتابخانەى (دیوباندى)یە بۆ جێبەجێكردنى شەریعەتى ئیسلامى.\nهەڵەى ستراتیژى ئەمریكا ئەوە بوو، كە نەیزانى هاوپەیمانییەك دروست بكات، تا وڵاتى رادەست بكات، بەڵكو لەبرى ئەوە وڵات و هاوپەیمانى و خەڵكەكەى بە دوژمنێكى راستەقینەى پڕۆژەى دەوڵەتى نيشتيمانى دا، كە ئەو پێى وابوو گۆڕانى ریشەییان بەسەردا هاتووە.\nپوختەى قسان، "ئێمە لە جیهانێكى فرەیى نوێ لەسەر ئاوازى بەهارى كۆنى عەرەبى بە چاودێرى ئەمریكا و هاوكارى قەتەر و توركیا دەژین".\nبەهارى عەرەبى لە (2011) بە توندى ئەمریكى و شكستى توركیا و قەتەر دروستبوو.\nدواى (20) ساڵ لە كۆتاییهاتنى شەڕى ئەفغانستان و پاشان عێراق و (10) ساڵى دواى بەهارى عەرەبى ئەو پڕۆژەیە بە شێوەیەكى زیرەكانتر و بە تێچوو و كاردانەوەى كەمتر دەگەڕێتەوە.\nلێرەوە دەكرێت، لە كەسایەتى ئەردۆغانى نوێ و هەڵسوكەوتى قەتەرى نوێ و دەرچوونى ئەمریكا لە تەنگەژەى داگیركارى سەربازى بگەین، هەر ئەوەشە وامان لێ دەكات، لە ئامادەكردنەوەى تاڵیبان لە رێگەى كۆمپانیا گشتییەكانى ئەمریكا بە هاوكارى دارایى قەتەڕى لە تاڵیبانى نوێ تێگەین.\nلەسەرمان پێویستە لە ماوەى دوو ساڵى داهاتوو خۆمان بۆ ئەنجامەكان و بەرەوپێشچوونى رێکخستنى ئیخوانى نێودەوڵەتى ئامادە بكەين، ئەوەش نەوەیەكى نوێى سەركردەى نەوەكانى قوتابخانەى ئیخوانى دێنە پێشەوە بەبێ نوێبوونەوەى ئەو رێكخستنە، كە زیاتر لە (90) ساڵى بەسەر دا تێپەڕیوە.\nكاتێكیش ئێران پڕۆگرامە ئەتۆمییەكەى تەواو دەكات، دەبینین واشنتن بانگەشە بۆ ئیبراهیم رەئیسى دەكات، ئەوەش لە بیر دەكات كە سەرۆكى ئێستاى ئێران ئەندامى لیژنەى مەرگ بووە و فەرمانى كوشتنى هەزاران ئێرانى دەركردووە.\nئێرانى نوێ بە ناچارى میكانزمى نوێى بەدوادا دێت، ئەوەش برەودانێكى نوێ دەبێت بە حوسییەكان و حزبوڵا و حەشدى شەعبى و گرووپەكانى ترى نزیك لە ئێران.\nئەوەتان بیر بێت چى دەڵێم، "ئەوە هەڵەیەكى گەورەى سیایى و ستراتیژییەكى مەترسیدارە، بارمتەیەكى فیكرى دۆڕاوە، لە داهاتوو گەمژەییەكە بە نێوچاوانى واشنتن و دیموكراتەكان و ئیدارەى بایدن دەبێت، كە دەبێتە لەدەستدانى تاك جەمسەرى ئەمریكا بۆ بەرێوەبردنى كاروبارى جیهان.\nئەو نەزانییە بەسەر رابەرایەتى ئەمریكا جبەجێ دەبێت، هەوڵە خۆكوژییە بێ سنوورەكانى توركیا و قەتەر بۆ زیندووكردنەوەى بەشى دووەمى بەهارى عەرەبى زۆر زیرەكانەترە و بەربەستى كەمترە، سووديشى لە زیانەكانى بەشى یەكەمى بەهارى عەرەبى زیاترە، ئەو دووڵاتە لە داهاتوو ئاژاوە و ململانێى زیاتر دروست دەكەن.\nدواى كەوتنى كابول حەسەن و بەنا و ئوسامە بن لادن و زەرقاوى و حوسى و عەباس موسەوى و قاسم سولەیمانى و هیشام عەشماوى ئاهەنگیانە، چونكە سەرۆك بایدن خەونى گەورەى ئەوانەى بەدى هێنا، ئەوەش ئەگەرى هەیە جارێكى تر میلیشیاى تەكفیرى بەسەر گەورەترین وڵات سەركەوێت.


هەڵسەنگاندنی كتێبی (من العالم الثالث الی الأول)\n2020-05-09 18:18 112 جار بینراوە کۆمێنت\n"شكستی هێز و دۆخی داڕوخاوی ئابوری"\nسەرەتای حەفتاكان بۆ كۆتایی هەشتاكان، دۆخی سیاسەتی نێودەوڵەتی‌و باشوری رۆژهەڵاتی ئاسیا، بێڕادە شێواو بوە. زلهێزەكان ناكۆكی نێوانیان، كە رەنگدانەوەی بەرژەوەندی كۆتایی جەنگی سارد بوو، زاڵكردبووە سەر هەموو پرنسیێكی تر. لە بەشەكانی تردا باسی چین، لاوس، كەمبۆدیا، ڤێتنام‌و شورەویمان كردووە. لەم بەشەدا، دێینە سەر ئەوەی ئەو سیاسەتەی دژی لۆژیكی سیاسی‌و بنەمای ئابوری ڤێتنام، چ ئاكامێكی هەبووە. لەمبارەوە سەرۆكی سەنگاپورە دەنوسێ:\n"شورەوی لە جەنگی ئەفغانستان خوێنی لەبەر دەڕۆیی. سەرباری هاوكارییە زەبەللاحەكانی بۆ ڤێتنام، ئەسیوبیا، ئەنغۆلاو كوبا. لە كۆتایی هەشتاكاندا (واتا: كۆتایی جەنگی سارد-نوسەر) هاوكاری شورەوی راگیراو ڤێتنام توشی ئاستەنگی ئابوری سەخت بوو. ساڵی 1988 تێكڕای هەڵاوسان گەیشتە (1000%)، لە خواردەمەنیش دوچاری قەیران هات. دەبوایە لە كەمبۆدیا بكشێتەوەو سەركردە نوێكان ئامادەی چارەسەری كێشەكانیان بون لەگەڵ چین. سیاسەتی كرانەوەیان گرتەبەر بۆ رێگریی لە داڕوخانی ئابوری. یەكلایەنە (50) هەزار سەربازیان كشاندەوە لەكەمبۆدیا".(ل419)\nئەم بەشە.. لای من، زۆر زۆر گرنگە. سەیری ئەو روداوانە بكرێ.. و هەڵبسەنگێندرێن، هێژاترین پەندی سیاسی تێدایە، كە ئەویش ئەمەی خوارەوەیە:\nشۆڕشگێڕێتی، لە سەردەمی شاخدا، شوناسنامەی هەمیشەیی‌و بێباكی دەسەڵاتی شۆرشگێڕان ناگەیەنێ. شۆڕشگێڕێتی، رێبازێكی خەباتە، تەنها بۆ دژایەتی داگیركەران دەشێ. نەك بۆ پاساوی داگیركاری.. یان، وا بزانرێ، بە هێزی چەكدارو پشتیوانی ئەم‌و ئەو دەوڵەت، لایەنی هێزی چەكدار، هەر بڕیارێك بدات، بۆی دەچێتە سەر. وا نییە.\nشۆڕش نییە، لە ڤێتنام قارەمانتر. سەركردەش نییە لە هۆشی مینە زیاتر خاوەن كاریزما بێ.. و سەركردەی عەسكەریش هەڵنەكەوتووە، وەكو ژەنەراڵ جیاب سەركەوتن بەسەر زلهێزی وەكو ئەمریكا، لەڕووی عەسكەریەوە بێنێتە دی. كەچی، ڤێتنام، دوای سەركەوتن بەحوكمی پستبەستنی بە شۆڕشی شاخ‌و فەرامۆشكردنی ئەركەكانی شار، نەك لە داگیركردنی كەمبۆدیادا سەرنەكەوت، بەڵكو ئابوری ڤێتنامیشی نابوت كرد.\nتەنها پشتبەستن بە خەباتی شۆڕشگێڕانەو تەنها لە بونی هێزی چەكداردا، ئەگەر سەیری روداوەكان‌و هاوكێشەكان بكرێ.. بیگومان، چارەنوسی هیچ لایەك لە ڤێتنام باشتر نابێ. دوای ڤێتنام، ئەزمونی هێزە سیاسیە-چەكدارەكانی فەلەستین‌و ئەفریقیاش، دەریانخست، ئەگەر تەنها لە لولەی تفەنگی هێزەكانەوە، روداوەكان بخوێندرێتەوە، چ كارەساتێك چاوەڕوانە!\nئەو راستیانە، لەسەردەمی جەنگی سارددا، ئەنجامەكەی كارەسات بوبێ، بێگومان، لەم سەردەمەدا، كە سەردەمی سۆسیال-میدیاو بازاڕی فراوانی ئازادە، خەڵك، زۆر زۆر هەستیارتر لەسەردەمی جەنگی سارد. ئەوەی لای خەڵك گرنگە، چۆنیەتی چارەسەركردنی كێشەی ئابوری‌و دابینكردنی ئاساییش‌و خۆشگوزەرانییە، نەك چەكدارتر كردنی هێزی چەكداری تایبەتی‌و كۆنترۆڵكردنی بازاڕو ترساندنی خەڵك. لەكاتێكدا، وەكو ڤێتنام، قەیرانی ئابوری، بیناقاقای فەلەستین‌و كوردستان‌و عێراقی گرتووە. با.. دەرس لە دەرسە گەورەكانی مێژوو وەربگرین.. تا كار لە كار نەترازاوە!\n2020-09-12 21:05 60 جار بینراوە\n2020-09-08 14:56 88 جار بینراوە\n2020-08-30 15:14 62 جار بینراوە\n2020-08-20 17:56 90 جار بینراوە\n2020-08-18 16:54 86 جار بینراوە\n2020-06-01 23:39 171 جار بینراوە\n2020-05-31 15:28 117 جار بینراوە\n2020-05-30 15:11 152 جار بینراوە\n2020-05-17 23:51 146 جار بینراوە\n2020-05-17 19:39 150 جار بینراوە\n2020-05-16 17:23 121 جار بینراوە\n2020-05-14 15:32 127 جار بینراوە\n2020-05-11 14:30 121 جار بینراوە\n2020-05-10 00:09 132 جار بینراوە\n2020-05-09 22:56 154 جار بینراوە\n2020-05-09 14:26 124 جار بینراوە\n2020-05-02 23:02 142 جار بینراوە\n2020-04-30 12:19 117 جار بینراوە\n2020-04-27 16:44 140 جار بینراوە\n2020-04-26 01:12 118 جار بینراوە\nبریكاری وەزارەتی ناوخۆ: لەبڕیارەكانماندا ژیان و گ...\nئیسرائیل رازی بوو ئەمریکا 10 فڕۆکەی F35 بفرۆشێتە ئ...\nبەهۆی لێدوانەکانی ئەردۆغانەوە، فەرەنسا باڵیۆزی خۆی...\nوەزارەتی تەندروستی: لە24 سەعاتی رابردوودا 860 تووش...\nناتۆ داوا لەئەمریكا دەكات تاك لایەنە بڕیار لەكشانە...\nلە عیراق و هەرێمی كوردستان 55 كەسی دیكە بە كۆرۆنا ...\nدەروازەی سنووریی پەروێزخان ئەو دەنگویانە رەتدەكاتە...\nتەندروستیی جیهانی هۆشداری دەدات لە گەشەسندنێكی مەت...\nچۆنیەتی هەڵبژاردنی سەرۆكی ئەمریكا د.محەمەد سابیر\nكاتێك ئیرادەو ئیدارەمان لاواز دەبێ فەیسەڵ عەلی\nپێمان سەیر نەبێ سووتێنرا! شوان كەریم كابان\nخۆتان لەڕوونكردنەوەی درەنگوەخت بپارێزن جەمال ئارێز\n1 وەزارەتی دارایی لەبارەی دابەشکردنی موچە دڵنیایی دە...\n2 نرخی دراو و زێڕ لەبازاڕەكانی هەرێمدا\n3 ترەمپ: ئەگەر میسر بەنداوی نەهزە بتەقێنێتەوە كەس لۆ...\n4 بانكێك 20 ملیۆن دینار دەدات بۆ ئەوانەی بێكارن\n5 3 كەس بەتۆمەتی ماددەی هۆشبەر لەهەولێر دەستگیردەك...\n6 میسی: بەئامادەبوونی رۆناڵدۆ كلاسیكۆ تایبەت تر بوو\n7 قائیمقامی سلێمانی: دابەشكردنی نەوت بەسەر هاوڵاتی...


بانکەکانی ناوەندی ئەوروپا بۆ بەرەنگاربوونەوەی هەڵاوسان ڕێژەی سوود بەرز دەکەنەوە\nی مانگی شه‌ش ١٧, ٢٠٢٢\nبانکەکانی ناوەندی لە سەرانسەری ئەوروپا ڕێژەی سوودیان بەرزکردەوە، هەندێکیان بە ڕادەیەک ڕێژەکەیان بەرزکردەوە بازاڕەکانی توشی سەرسامی کرد، هەروەها ئاماژەیان بە تێچووی زیاتری قەرزەکانیان کرد بۆ ئەوەی بتوانن ڕێژەی هەڵاوسان خاوبکەنەوە، لە کاتێکدا بەرزکردنەوەی ڕێژەی سوود دەبێتە هۆی داڕووخانی پاشەکەوتەکان و قازانجی کۆمپانیاکان دەخاتە ژێر فشارەوە.\nهەڵاوسان لە سەرەتادا بەهۆی بەرزبوونەوەی نرخی نەوتەوە لە دوای داگیرکردنی ئۆکرانیا لەلایەن ڕووسیاوە زیاتر تاویسەند، هەڵاوسان بەرفراوانتر بووە و باڵیکێشاوە بەسەر هەموو لایەنەکانی ژیان هەر لە خۆراکەوە تا خزمەتگوزارییەکان لە چەند شوینێکی ئەو کیشوەرەدا.\nلە دوای قەیرانی نەوتی حەفتاکانی سەدەی ڕابردووەوە تا ئێستاکە ئاستێکی لەو جۆرە لە هەندێک شوێن نەبینراوە.\nبانکی نیشتیمانی سویسرا و بانکی نیشتیمانی هەنگاریا هەردووکیان کە بازاڕەکان دەبەن بەڕێوە توشی سەرسورمان بوون، تەنها چەند کاتژمێرێک دوای ئەوەی هاوتا ئەمەریکییەکەی بانکی فیدراڵی زۆرترین ڕێژەی سوودی بەرزکردەوە بە ڕادەی ماوەی نزیکەی سی ساڵی ڕابردوو.\nلەلایەکی دیکەوە بانکی ئینگلتەرا تێچووی قەرزکردنی بە ڕێژەی یەک لەسەر چوار خاڵ بەرزکردەوە کە بازاڕەکان پێشبینییان دەکرد.\nئەم هەنگاوانە تەنها ڕۆژێک دوای ئەوە دێت کە بانکی ناوەندی ئەوروپا لە کۆبوونەوەیەکی بەپەلەدا لەسەر پلانەکان ڕەزامەندی دەربڕی بۆ کۆنتڕۆڵکردنی تێچووی قەرزکردن لە باشووری یەکێتی ئەوروپا بۆ ئەوەی بتوانێت هەنگاو هەڵبینێت بەرەو بەرزبوونەوەی ڕێژەی سوود لە هەردوو مانگی 7 و 9 دا.\nگەورەترین هەنگاوەکان لە سویسرا بوو کە بانکی ناوەندی سویسرا SNBڕێژەی سوودی خۆی بۆ -0.25% بەرزکردەوە بۆ -0.75%، هەنگاوێکی ئەوەندە گەورەیە، یەک ئابووریناس کە لەلایەن ڕۆیتەرزەوە ڕاپرسیان لەگەڵدا کرابوو پێشبینی ئەوەیان نەکردبوو.\nتۆماس جۆردن سەرۆکی بانکی ناوەندی سویسرا SNB لە کۆنگرەیەکی ڕۆژنامەوانیدا ڕایگەیاند "پێشبینییە نوێیەکەی هەڵاوسان دەریدەخات کە ڕەنگە لە داهاتوویەکی نزیکدا زیادکردنی زۆرتری ڕێژەی سوود پێویست بێت.


PUKmedia شانزە ساڵ راستگۆیی و متمانە – Knwe.org\nسەرەکی » ئاراستە » PUKmedia شانزە ساڵ راستگۆیی و متمانە\nئەمڕۆ 22/1/2019 سایتی پیوكەی میدیا لە كاروانی رۆژنامەگەریی خۆیدا پێدەنێتە 16 ساڵەی تەمەنییەوە.\nپیوكەی میدیا وەكو یەكەم سایتی زمانحاڵی حزب لە هەرێمی كوردستان هەر لەرۆژی یەكەمی دامەزراندییەوە لە 22/1/2003وە بەدروشمی راستگۆیی و متمانە وەك یەكێك لە ئامڕازەكانی میدیای نوێ، كاریگەری سەنگینی لە بواری رۆژنامەگەرییدا هەبووە و هەیە، بابەت و هەواڵەكانی دەبنە سەرچاوەی رەسمی گرنگی میدیای ناوخۆیی و بیانی، بەو پێیەی بە پرەنسیپی راستگۆیی و خێرایی و پرۆفیشناڵی و بەرپرسیارێتی كاردەكات.\nسایتی زمانحاڵی حزب\nبڵاوكردنەوە به‌چەند زمانێك\nلە یادی شانزە ساڵەی دامەزراندنیدا، پیوكەی میدیا پەیمان بۆ خوێنەرانی دووپات دەكاتەوە وەك هەمیشە بەردەوام بێت لەسەر رێچكەی نەگۆڕ و چەسپاوی كە هەوێنەكەی راستگۆیی و متمانە و هاوسەنگەییە.\nپێشەنگی و راستگۆیی لەمیدیای عیراقی و كوردیدا\nسیروان سوحبەت رۆژنامەنوس وێڕای پیرۆزبایی لە هاوكارانی سوپاسی سەرنوسەری كرد كە وەك خۆی دەڵێت هەرگیز وەك سەرنوسەر مامەڵەی لەگەڵ نەكردوین بەڵكو هەمیشە برا و مامۆستامان بووە، هەروەها سوپاسی هەموو ئەو رۆژنامەنوسانەشی كرد كە رۆژێك لە رۆژان كاریان لە سایتەكەدا كردوە.\nوتیشی: بەحوكمی كاركردنم تێیدا بۆ ماوی 13 ساڵ، PUKmedia نمونەیەكی پێشەنگ و راستگۆییەكی زۆری لە میدیای عیراقی و كوردیدا پێشكەش كردوە و تا رادەیەیكی زۆر سەركەوتوو بووە لە دواندنی جیهانی عەرەبی و گەیاندنی پەیامی كورد لە هەموو پارچەكانی كوردستانەوە بە جیهانن چونكە سایتەكە تایبەتمەندی زۆری لەخۆیدا كۆكردوەتەوە، لەوانەش راستگۆیی و رەسەنایەتی و پیشەیی بون لە گواستنەوەی هەواڵ و روداوەكاندا.\nهەروەها وتی: سەرەڕای ئەوەی سایتەكە سایتی رەسمی یەكێتی نیشتمانی كوردستانە، بەڵام هەر لە دامەزراندنیەوە هەتا ئێستا بەشێوەیەكی بێ لایەنانەو پیشەیی مامەڵەی لەگەڵ هەموو هەواڵ و روداوەكاندا كردوەو هەرگیز لایەنداری لایەنێكی نەكردوە، سڵاو دەنێرم بۆ هەموو رۆژنامەنوسان بەوانەشەوە كەبەجێیان هێشتووین، هەموو ساڵێك لە خۆشی و گەشەكردندا بن.\nتێكەڵنەكردنی بۆچوون و بێلایەنی لەگەیاندندا\nهەر لەوبارەیەوە رۆژنامەنووس دیار عەبدولستار وتی: «16 ساڵە PUKmedia بێ وچان كار دەكات بۆ گەیاندنی پەیامەكەی بە خوێنەرو هیچ كات لەپێناو گەیاندنی راستیەكان سڵی نەكردوەتەوە، تەنانەت هەندێكجار راستگۆیی لە گەیاندنی زانیارییەكان و پابەندبوون بە ئیتكی كاری رۆژنامەوانی بوەتە بەربەست بۆ گەشەكردنی زیاتری سایتەكە، بەڵام بەهەوڵ و ماندبوون و جوهدی لە رادەبەدەر بەربەستەكان تێكشكێنراون و بەردەوامیی بە هەنگاوەكانی دراوە».\nوتیشی: «ئەوەی كە PUKmedia لە سایتەكانی دیكە جیادەكاتەوە، جگە لەهەڵگرتنی پەیامە راستەقینەكەی كە راستگۆیی و پاراستنی پرەنسیپە نیشتمانیی و كلتورییەكانە، بەچەندین زمانی وەك ( كوردی سۆرانی، كوردی كرمانجی، ئینگلیزی، عەرەبی، روسی) زانیارییەكانی خۆی بڵاودەكاتەوەو ئەمەش دەرفەتی زیاتر بۆ خوێنەر دەڕەخسێنێت كە بۆ دەست كەوتنی زانیارییەكان بگەڕێنەوە بۆ PUKmedia».\nلەبارەی ئەزموونی كاركردنیشی وتی: «وەك رۆژنامەنوسێك لە PUKmedia وە فێربووم كە بۆچوونی شەخسی تێكەڵی بابەت و رووداوەكان نەكەم و بێ لایەنی گەیاندنی زانیارییەكان بپارێزم، لەگەڵ ئەوەشدا فێركراوین وەك چەپكە گوڵەكەی سەرۆك مام جەلال كار بۆ هەموو رەنگەكان بكەین و بەرژەوەندی گشتی بخەینە پێش بەرژەوەندییە حزبی و شەخسییەكان و تەنانەت لە گەیاندنی زانیارییەكانیش بارودۆخی خوێنەر لەبەرچاو بگرین».\nهەروەها رۆژنامەنووس ماجد محەمەد لە بەشی عەرەبی وێڕای پیرۆزبایی بەبۆنەی یادی سایتەكەوە وتی: PUKmedia سەكۆیەكی بڵندە كە رۆڵی لە گەیاندنی پێشهات و روداوەكان بە خوێنەران دیارە، هەروەك بایەخ دانی بە كاروباری كوردستان و عیراق جێگای پێزانینە.\nرۆڵی سەرۆك مام جەلال نادیدە ناگیرێت\nئاماژەی بەوەشكرد، كە تەمەنی سایتەكە پڕیەتی لە قۆناغ و هەڵوێستی پرشنگدار لە مێژووی ر وۆژنامەگەری و داكۆكیكردن لە راستی و وشەی ئازاد و بێلایەندا وەك پێی ناسراوەو بەردەوامیشە.\nوتیشی: «رۆڵی گەورەی سەرۆك مام جەلال لە پشتیوانیكردنی كاروانی رۆژنامەگەری كوردی بەشێوەیەكی گشتی و سایتی PUKmedia بەتایبەتی نادیدە ناگیرێت، كە هەمیشە دابینكەری كەشێكی پیشەیی بووە بۆ كاری رۆژنامەنوسی و رەخساندنی ئازادی رۆژنامەوانی، هەروەك نابێت رۆڵی سەرنوسەریش لەبیربكرێت، كە كۆمەڵێك قەڵەمی لەدەور كۆبونەتەوە بە مەبەستی پتەوكردنی جیاوازی و رەسەنایەتی و متمانە، سەرەڕای ئەو ئاستەنگانەی رۆژانە دێنە رێمان، بەجۆرێك PUKmedia بوەتە خوێندنگەیەك بۆ گەشەپێدان و پەرەپێدانی توانای سەدان كادری رۆژنامەنوسی كە بەداخەوە زێرێك لە ئاژانسە میدیاایەكان بێبەشن لەو سیفەتە، هەروەها لە یادی دامەزراندنی سایتەكەدا سوربونی خۆمان لەسەر بەردەوامبوون لەسەر رێبازەكەی مام جەلال و داكۆكیكردن لە رەسەنایەتی و بابەتی بون و بێلایەنی دوپاتدەكەینەوە».\nبوارێكی فراوانی ئازادی بۆ رۆژنامەنوس دەڕەخسێنێت\nهەر لەوبارەیەوە رۆژنامەنووس فایەق عادل یەزیدی لەبەشی عەرەبی دەڵێت: PUKmedia تەنها كەناڵێكی میدیایی نیە بەڵكو وەكو تاوەرێكی بەرز و خوێندنگەیەكی رۆژنامەنوسی فیكر وایە، كە لەماوەی 16 ساڵی تەمەنیدا توانیویەتی پارێزگاری لە قورسایی پیشەیی بونی بكات، سەرەڕای هەموو ئەو هەلومەرجانەی هەرێمی كوردستان و عیراق پێیدا تێپەڕیون.\nزیاتر وتیشی: كاركردن لەم سایتەدا خاسیەتێكی تایبەتی هەیە چونكە بوارێكی فراوانی ئازادی بۆ رۆژنامەنوس دەڕەخسێنێت، تا كاری خۆی بكات و ئاسۆیی پیشەیی و فیكری خۆی فراوان بكات.\nلەبارەی ئەزمونی خۆشیەوە دەڵێت: شەرەفمەندبووم كەماوەی نیوەی تەمەنی سایتەكە تا ئێستا لەگەڵ خێزانی PUKmedia كاردەكەم ، توانیومە تواناو بەهرە رۆژنامەوانیەكانم، پەرەپێبدەم.\nوتیشی: ئەم سایتە میراتی شكۆی نەتەوە سەرۆك مام جەلالە و دەبێت پارێزگاری لێبكەین چونكە، خوێندنگەیەكی میدیاییەو ئیتیكی كاری رۆژنامەوانی لێوە هەڵدەهێنرێت.\nگرنگیەكی زۆری بەپێگەی ژنان داوە\nهاژە باست-یش كە رۆژنامەنووسە لە سایتەكە دەڵێت: «PUKmedia لەماوەی 16 ساڵی كاركردنیدا وەك سایتی رەسمی حزب شكۆی خۆی پاراستوەو لە سنووری راست و دروستی هەواڵ دەرنەچوەو بووەتە جێی متمانەی خوێنەرانی و سەرچاوەی هەواڵ بوە بۆ تیڤی و سایت و رۆژنامەو راگەیاندنەكان تر».\nهەروەها وتیشی: «سەرەڕای حزبیبوون و ئەو رێسایانەی لەلایەن حزبەوە بۆ راگەیاندنەكانی دادەنرێت، PUKmedia هەوڵی داوە باڵانس رابگرێت و لایەنە ئەدەبی و هونەری و زانستی و تەندروستی و كۆمەڵایەتی و وەرزشیەكانیش پەرەپێبدات و هەمیشە هەواڵی نوێی لەسەر سەرجەم بابەتەكان هەبوە، هیچ كاتێك هەوڵی نەداوە بەبێ هەبونی سەرچاوەو بە بێ پلان و بەرنامە كاربكات و هەواڵی ناڕاست و نادروست بڵاو بكاتەوە، هەر ئەمەش هۆكار بوە كە خوێنەرانی بۆ دڵنیابونەوە لە راستی و دروستی هەواڵ سەردانی سایتەكە بكەن.\nسەبارەت بە بایەخدان بە ژنانیش، هاژە دەڵێت: «PUKmedia گرنگیەكی زۆری بە رۆڵ و پێگەی ژنان داوە، تەنانەت لە بەڕێوەبردنی كاروباری سایتەكەش رۆڵێكی گرنگیان هەبوە بەشێوەیەك رێزمان لێگیراوە كەهەست بە ئارامی بكەین و سەرەڕای هەبوونی بەربەست لەبەردەم ژنان و ئەركەكانی ماڵەوەو قەیرانی دارایش توانای بەردەوامبونمان لە پشتیوانی سەرنوسەر و جێگرەكانی و هاوكارەكانمانەوە پێدراوە».\nئەم سایتە، خاوەنی سەنگ و كاریگەریی تایبەتە، هەر بابەت و هەواڵێك كە لە پیكەی میدیا بڵاودەكرێتەوە، لەلایەن وەرگرەوە حسابی بۆ دەكرێت، بەتایبەتی ئەو وەرگرانەی كە پەیامەكانی سیاسیی و دیپلۆماسی و هتدی تێدابێت، بۆیە ئەوەش ئەرك و بەرپرسیارێتی لەسەر شانی رۆژنامەنوسان قورستر دەكات، لە رووی پشتبەستن بە راستگۆی و سەرچاوەی دیار و ئاشكرا بۆ گواستنەوە و بڵاوكردنەوەی هەواڵ و بابەتەكانی.\nهەر لەوبارەیەوە گدیانۆ عەلیكۆ هەواڵسازی لە بەشی عەرەبی PUKmedia وتی: بەدرێژایی 16 ساڵ لە دامەزراندنی سایتی PUKmedia ئەزمونێكی پیشەییانەی لە میدیادا پێشكەش بە خوێنەری كورد و عیراقی و عەرەب كردوە، ئەویش لە روی ئەو هەواڵانەی بەوپەڕی پیشەییەوە لە هەموو بوارەكانی سیاسی و ئابوری و كۆمەلایەتی و هونەری و وەرزشی و هەروەها راپۆرت لە هەموو بوارەكاندا پێشكەشیان دەكات، زیاتر وتیشی، لەو ماوەیەدا PUKmedia وەك سایتی رەسمی یەكێتیی نیشتمانیی كوردستان توانیویەتی ببێتە سەرچاوەیەكی رۆژنامەوانی متمانەپێكراوو گرنگ كە سایت و ئاژانسە عەرەبیەكان و تەنانەت جیهانیەكانیش هەموو شتێكی پەیوەندیدار بە واقعی كورد و عیراق لێوەردەگرن، كەئەمەش شتێكە زۆر بە كەمی لەسایتێكی رەسمی حزبێكی كوردیدا رودەدات. هەروەها ئاماژەی بەوەشكرد، كە لەو ماوەیەدا سایتی PUKmedia بەو پەڕی بێ لایەنی و پیشەییەوە مامەڵەی لەگەڵ روداوە كوردی و عەرەبی و تەنانەت جیهانیەكانیشدا كردوەو رەچاوی سیاسیەتی سایتەكەشی كردوە، سایتەكەش بوەتە سەرچاوەیەكی كاریگەر لە گۆڕەپانی میدیایی هەرێمی كوردستان و عیراقدا.\nلەوبارەیەشەوە هیران هەڵوان لە بەشی ئینگلیزی سایتەكە وتی: «بەشی ئینگلیزی سایتی PUKmedia هەمیشە گەیەنەری هەواڵ بووە بە ماڵپەرە جیهانییەكان هەم لە ڕووی هەواڵی سیاسی و ناوخۆیی و گەیاندنی دۆخی كوردستان و عیراقیش، هەمیشە ڕاستگۆ بووە لە گەیاندنی هەواڵ و ڕووداوەكان».\nسەبارەت بە ئەزموونی خۆیشی، وتی: «وەك هەواڵسازی بەشی ئینگلیزی PUKmedia كاركردنم لەم سایتە ئەزمونێكی گەورە بوو بۆ من، PUKmedia ماڵێكە بۆ پێگەیاندنی كادر و رۆژنامەنوس، كاركردنی كچان لەم سایتە جیاواز لە هەموو دەزگاكانی راگەیاندن جۆرێك لە ئارامیت پێ دەبەخشێ، كە هەست بە هەبوونی هیچ جیاوازیەك ناكەیت، كە سەرجەم كارمەندەكان وەك تیمێك و وەك خێزانێكی گەورە كاردەكەین بۆ گەشەپێدانی سایتەكە».\nخێرایی گەیاندن و راست و دروستی هەواڵ\nدیە كاروان-یش لەو رووەوە وتی: «PUKmedia هەمیشە كاری كردوە لەسەر خێرایی گەیاندن و راست و دروستی هەواڵ، هەمیشە ئامانجی ئەوە بووە زۆرترین هەواڵی پڕ سەرچاوەو بە زوترین كات بگەیەنێتە خوێنەرانی لە كوردستان و عیراق و جیهانیش». وتیشی: «PUKmedia ناوەندی پێگەیاندنی كارمەندە بەتایبەت ئەو كارمەندانەی لەسەرەتای قۆناغی كاركردندان و لەم سایتەوە ئەزمونی كاركردن وەردەگرن، جێی شانازیە بۆ من كە لە دەزگایەك كاردەكەم كە بەیەك چاو سەیری كارمەندەكانی دەكات چ كچ چ كوڕ و هەمیشەو لە كاتی پێویستدا هاوكاریان بوە، لەگەڵ هەبوونی قەیرانی دارایی بەشێوەیەك هاوكاری كارمەندەكان دەكرێت كە كاریگەری لەسەر ژیانیان دروست نەكات، ئەمەش وای كردوە كارمەندەكانی وەك ماڵی خۆیان سەیری بكەن و خزمەتی بكەن».\nزریان جەمالی هەواڵسازیش وتی: «بە شێوەیەكی گشتی پیوكەی میدیا ماڵی دووەمی رۆژنامەنووسان و هەواڵسازانی خۆیەتی و زۆردڵسۆزانە هەوڵی پێگەیاندنی كارمەندانی دەدات تا ئەوانیش لە سەر ڕێڕەوی راستگۆیی لەگەڵ رووداوەكان مامەڵە بكەن و بەشی ئینگلیزی پیوكەی میدیا هەرچەندە بەشێكی تازەیە، بەڵام توانیویەتی تاڕادەیەكی باش ببێتە پێشەنگ لە گەیاندنی هەواڵە گرنگەكان كە كاریگەرییان لەسەر جیهان هەیە بەگشتی و لە رووی كاریزمای ئیشكردنە وە كارمەندان پێكەوە یەكێتییەكەی مام جەلال – یان كردووەتە ڕێڕەوی ئیشكردن بە دڵسۆزی و راستگۆیی و یەكبوون لێرە هەواڵەكان خیراتر و باشتر ئەگەیەنینە رووی دەرەوەی جیهان».\nگرنگی بەخواستی خوێنەرانی دەدات\nلەلایەن خۆیەوە هامیار عەلی لە بەشی عەرەبی وێڕای پیرۆزباییكردن لە هەموو هاورییان وخوێنەرای ئەم پێگە ڕەسەنە كە ماڵەپەڕیكی پڕ لە هەواڵی راستەقینە و كاریگەرە و روڵی سیاسی و ئابووری وكۆمەڵایەتی خۆی هەیە، وتی: «ڕەنگە لە بەشی عەربی من تازەترین رۆنامەنوس بم، بەڵام لە ماوەی ساڵیك و چەند مانگێك بۆم دەركەوت كە ماڵپەری PUKmedia چۆن ڕۆڵی هەیە وكاریگەری هەیە لە چاو پێگەكانی تردا، لەم ماڵپەرە گرنگی دەدرێت بە خێرابوونی بڵاوكردنەوەی هەواڵ، بەڵام ئەوە گرنگە لا ئێمە تا چەندە هەواڵەكە راستەقینە، خوێنەر بەلامانەوە گرنگە، رۆژانە هەر هەواڵسازێك 10 بۆ 15 هەواڵ ئامادە دەكات و بەلایەنی كەمەوە 5 لێدوانی تایبەتی تێدایە كە بە شێوەی ڕاستەوخۆ پەیوەندی بە بەرپرسە سیاسیەكان وپەرلەمانتاران ولایەنی پەیوندیدار دەكرێت، جگە لەوەش لە PUKmedia ڕووبەریكی فراوان هەیە وكەشێكی پر لە ئازادی وهاوكاری هەیە لە نێوان بەشەكاندا، هەر وەها گیانی یەك تیمی هەیە لە پێناو بەرەوپێشبردنی ماڵپەرەكە، لەم یادەدا كە من یەكەم جارە ئامەدەی دەبەم، پێم خۆشە سوپاسی هەموو هاوڕێیانم بكەم كە ماندووبونیان جێگای ڕێزە، بە هۆی ئەوەی دەروازەیەكەی گەورەیان كردەوە تا ئاشنای كایەی راگەیاندن ببم».\nپیوكەی میدیاش وەك زۆرێك لە هاوشێوەكانی لە بواری راگەیاندندا، قەیرانی دارایی بەرۆكی گرتووە و لەمپەر و زەحمەتی بۆ دروستكردووە، بەڵام دڵسۆزیی و خەمخۆریی خێزانی ئەم سایتە وایكردووە كە لەبواری پرەنسیپی كاری میدیایی و پەیامەكەی رەنگنەداتەوە.\nزمانحاڵی هەموو بەشەكانی كوردستان\nرۆژنامەنووس هۆزان عەفرینی لە بەشی كرمانجی PUKmedia دەڵێت: لە بەشی كرمانجی زۆرینەی هەواڵ و ڕاپۆرتمان لە سەر بەشەكانی دیكەی كوردستانە و بە تایبەت دەربارەی بویەر و كێشە و ئاڵۆزییەكانی كە دەربارەی گەلی كورد دەكرێت و بە شێوەیەكی مەوزوعی شرۆڤەی دەكەین و بۆچۆنی لایەنە سیاسیەكان و كۆمەڵایەتیەكانی ئەو بەشەی كوردستان بە وردبینی دەكەین بە هەواڵ و ڕاپۆرت».\nوتیشی: «وەك ئاگادارم لە بەشی كرمانی كە زیاتر لە 9 ساڵە هەواڵسازی بەشی كرمانجیم زۆر بە دەگمەن رەخنە بۆ بەشەكەمان هاتووە و هەمیشە بەشی كرمانجی PUKmedia وەك زمانحاڵی بەشەكانی دیكەی كوردستان روژئاوا و باكوور و ناوچەكانی كرمانجی لە رۆژهەڵات و كوردەكانی ناوەوەو لە هەندەرانیش وەك كوردەكانی روسیا و كازخستان و ئەرمەنستان و جۆرجیا و ئازربێجان و ئەوروپا بووە».\nدەشڵێت: «بە بێی جیاوازی و وەكو یەك تەماشای هەموو لایەنەكانی سیاسییەكانی كوردمان كردووە و بەرنامەی یەكریزی گەلی كوردمان پاراستوە و بەشی كرمانجی بووە بە سەرچاوەی هەواڵی راسەقینەی بۆ خزمەتكردن بە دۆزی گەلەكەمان».\nخوێندگایەك بووە بۆ زۆرینەی سایتەكانی دیكە\nسەبارەت بە لایەنە هونەرییەكانی سایتەكەش، شڤان ئەنوەر لێپرسراوی بەشی هونەری وتی: «سایتی پوكمدیا سەرەتا تەنها بە زمانی عەرەبی دەستی بەكارەكانی كرد، كە لەو كاتەدا بواری تەكنەلۆجیای زانیاری بەشێوازی ئێستا پیشكەوتوو نەبوو، هەروەها هێڵی ئینتەرنێت لە هەرێمی كوردستان بەشێوازێكی مامناوەندو هێواش كاری دەكرد بە ئاسانی بەردەست نەبوو، بۆیە گرفتی لایەنی تەكنیكی هەبوو. دواترو لەساڵی 2004 سایتی پوكمیدیا بەشی كوردی سۆرانی كردەوە، لەو كاتەدا (ئازاد وەرتی) شارەزا لەبواری وێبسایت ئەو ئەركەی گرتە ئەستۆو ئەم سایتەی نوێ كردەوەو لەرووی تەكنیكی و دیزانەوە، دواتر سایتەكە بە چەند زمانێكی دیكە دەستی كرد بەبڵاو كردنەوەی هەواڵەكانی وەك زمانەكانی (عەرەبی، كوردی سۆرانی، كوردی كرمانجی، فارسی، توركی، ئینگلیزی، روسی)، وە لەئێستاشدا بە زمانەكانی (كوردی سۆرانی، كوردی كرمانجی، عەرەبی، ئینگلیزی، روسی) هەواڵەكانی سایتەكە بڵاودەبێتەوە. هەر لەسەرەتای دروستبوونەوە كە پێشەنگی سایتە كوردییەكان بوو، سایتی پوكمیدیا جێ دەستی دیاربووە تاكو ئێستا، ببوە سەرچاوەیەكی هەواڵ بۆ زۆرینەی ناوەندە رۆژنامەوانییە كوردییەكانی دیكە، زۆرینەی جار دەمان بینی كە سایت و رۆژنامەی دیكە هەواڵ و وێنەو كۆلاجی ئێمەیان دەبرد بەبێ ئاماژە پێكرد، ئێستاش ئەم دیاردەیە هەر بەدی دەكرێت».\nوتیشی: «لەرووی تەكنیكییەوە پوكمیدیا بووە خوێندگایەك بۆ زۆرینەی سایتەكانی دیكە، لەرووی نوێگەری تەكنیكییەوە، بە حوكمی ئەوەی لە زۆرینەی سایتەكانی دیكە كۆنترە و ئەزمونێكی زیاتری هەیە، بۆیە لەو رووەوە وەك پێشەنگ و سەرەتا سەیری پوكمیدیا دەكرێت».\nقوباد تاڵەبانی: چارەسەری دەروونیی قوربانیانی شەڕی داعش زۆر گرنگ و پێویستە\nقوباد تاڵەبانی، جەختدەكاتەوە لەسەر گرنگیدان‌و بەهێزكردنی هەماهەنگیی نێوان هەرێمی كوردستان‌و ...


هونه‌رمه‌ندانی عێراق له چه‌ک کاری هونه‌ری دروسـت‌ده‌که‌ن\nهونه‌رمه‌ندانی عێراق چه‌ندین کاری هونه‌ریـیان نمایش کردووه که له پاشـماوه‌ی چه‌ک و که‌ره‌سـته‌ی شه‌ڕ پـێـکیان‌هێناوه له ناویاندا قۆناغی تفه‌نگێـک که شـێوازی شـاژنێـکی فرعه‌ونی لێ‌دروسـتکراوه.\nله‌و باره‌یه‌وه هونه‌رمه‌ندانی کۆلێژی هونه‌ره‌جوانه‌کانی زانکۆی به‌غدا ده‌ڵێن ئه‌و پـرۆژه‌یه سـاڵی ڕابردوو ده‌سـتیپـێـکرد و ئه‌و که‌ره‌سـتانه به‌کارده‌هێنرێت که مایه‌ی وێرانکردنی عێراق بوون و ده‌یانکه‌ن به کاری هونه‌ری نایاب.\nهونه‌رمه‌ندی په‌یکه‌رتاش حه‌یده‌ر موفه‌ق چه‌ندین پارچه چه‌کی کردووه به کارێـکی هونه‌ری له شـێوازی گه‌ڕه‌کێـکی کۆنی به‌غدا. ناوبراو ده‌ڵێت ئه‌مه په‌یامێـکه بۆ جیهان که ئێمه پارچه چه‌کی کوشـنده ده‌که‌ین به هونه‌ر.\nشـایانی باسه عێراق یه‌کێـکه له‌و وڵاتانه‌ی که زۆرترین چه‌کی تیایه له پاشـماوه‌ی چه‌کی کۆنی سه‌رده‌می سه‌رۆکی پـێشوو سه‌دام حسێنه‌وه هه‌تا سه‌رده‌می ئێسـتا.\nهه‌ر له‌و ڕووه‌وه سه‌رۆکی ڕێـکخراوی هونه‌رمه‌ندان زاحم جیهاد مطه‌ڕ ده‌ڵێت پـێموایه ئه‌مه پـرۆژه‌یه‌کی بێ هاوتابێت له جیهاندا بۆ له‌ناوبردنی چه‌ک له ڕێـگه‌ی به‌کارهێنانیان له کاری هونه‌ریدا و ده‌شـڵێت کاتێـک چه‌کی کوشـنده و وێرانکه‌ر ده‌که‌ین به ئامرازێـک بۆ ده‌ربڕینی جوانی و ئازادی ئه‌وا هه‌تا بڵێت جوانه.\nله کۆتایـیدا هونه‌رمه‌ند عه‌لی حه‌یده‌ر ڕایگه‌یاند که دروشمه‌که‌مان بریتیـیه له ماڵـئاوایی له چه‌ک.


په‌رتوکا پیرۆز » رۆما » به‌شێ 10\nگەلی خویشك و برایان، حەزا دلێ من و هیڤیا من ژ خودێ ژ پێخەمەت ئیسرائیلیان، قورتالبوونا وانە.\nئەز ژ بۆ وان شاهدەییێ ددەم كو ئەو گەلەك ب گەرمی حەز ژ خودێ دكەن، لێ ئەڤ دلگەرمیە نە ل گۆر زانینێیە.\nچنكو ئەو دەربارەی راستداریا ژ خودێ دهێت، د نەزان بوون و بزاڤ دكر كو ئەو ب خۆ راستداریێ پێكبینن، ئەڤجا ملكەچی راستداریا خودێ نەبوون.\nچنكو ب مەسیحی ئارمانجا دەستووری ب جهـ هات، داكو هەر كەسێ باوەریێ بینیت، راستداریێ وەرگریت.\nقورتالبوون بۆ هەمی كەسان یا هەی\nمووسا دەربارەی راستداریا ژ دەستووری دهێت، هۆسا دنڤیسیت: «هەر كەسێ ڤان تشتان ب جهـ بینیت، دێ پێ ژیت.»[a]\nلێ راستداریا ژ باوەریێ دهێت ڤێ دبێژیت: «د دلێ خۆ دا نەبێژە: كی دێ سەركەڤیتە ئەسمانی؟» (ئانكو دا مەسیحی بینیتە خوارێ،)\nیان ژی: «كی دێ داكەڤیتە ناڤ چاڵا بێ بن[b] ؟» (دا مەسیحی ژ ناڤ مریان سەربئێخیت.)\nلێ چ دبێژیت؟ «پەیڤ یا نێزیكی تەیە، ل سەر ئەزمانێ تەیە و د دلێ تە دایە» (ئانكو پەیڤا باوەریێ یا ئەم رادگەهینین.)[c]\nچنكو ئەگەر تۆ ب دەڤێ خۆ دانپێدانێ بكەی كو عیسا خودانە و ب دلێ خۆ باوەریێ بینی كو خودێ ئەو ژ ناڤ مریان راكریە، تۆ دێ قورتال بی.\nمرۆڤ ب دلی باوەریێ دئینیت و راستدار دهێتە دەرئێخستن، ب دەڤی ژی دانپێدانێ دكەت و قورتال دبیت.\nهەروەكو نڤیسارا پیرۆز دبێژیت: «هەر كەسێ باوەریێ پێ بینیت، ناهێتە شەرمزاركرن.»[d]\nژ بەر كو چ جوداهی د ناڤبەرا یێ جوهی و یێ نەجوهی دا نینە، هەمان خودان خودانێ هەمیانە، یێ مەردە بۆ هەمیێن هەوارا خۆ دگەهیننە ناڤێ وی.\nچنكو: «هەر كەسەكێ هەوارا خۆ بگەهینیتە ناڤێ خودانی، دێ قورتال بیت.»[e]\nلێ ئەو دێ چەوا هەوارا خۆ گەهیننە وی یێ وان باوەری پێ نەئینای؟ و چەوا دێ باوەریێ ب وی ئینن، یێ دەربارەی وی چ نەبهیستی؟ و چەوا دێ بهیسن بێی كو كەس بۆ وان رابگەهینیت؟\nو ئەو دێ چەوا راگەهاندنێ كەن، ئەگەر نەهێنە هنارتن؟ هەروەكو هاتیە نڤیسین: «پێیێن وان یێن مزگینیا خێرێ دئینن، چەند د جوانن!»[f]\nلێ هەمیان گوهداریا مزگینیێ نەكر، چنكو ئیشایا دبێژیت: «خودان، كێ باوەر ژ پەیاما مە كر؟»[g]\nئەڤجا باوەری ژ بهیستنێ دهێت و بهیستن ژی ب رێكا پەیاما مەسیحی دهێت.\nلێ ئەز دبێژم: ما وان نەبهیست؟ بەلێ، وان بهیست، چنكو:\n«دەنگێ وان ل هەمی ئەردی چوو\nو ئاخفتنێن وان گەهشتنە هەر چوار كوژیێن جیهانێ.»[h]\nئەز دیسان دبێژم: ما ئیسرائیل د ڤێ چەندێ نەگەهشت؟ ل بەراهیێ مووسا دبێژیت:\n«ئەز دێ چاڤپێڕانەبوونا هەوە ب رێكا وان یێن كو نەمللەتن ئازرینم\nو دێ هەوە ب مللەتەكێ كۆرەفام تۆڕە كەم.»[i]\nپاشی ئیشایا ب وێرەكی دبێژیت:\n«ئەز ژ لایێ وان ڤە هاتمە دیتن یێن كو ل من نەدگەڕیان،\nمن خۆ بۆ وان دیار كر یێن پرسیارا من نەدكر.»[j]\nلێ دەربارەی ئیسرائیل ئەو دبێژیت:\n«ب درێژاهیا رۆژێ من دەستێن خۆ بۆ مللەتەكێ نەگوهدار و سەرهشك درێژ كرن.»[k]\na. 10:5 پەرستن و پیرۆزی 18:5\nb. 10:7 q چاڵا بێ بن: ب یونانی دبێژنێ: ‹ئەبیسۆس›. ل فەرهەنگۆكێ بنێڕە.\nc. 10:6-8 گۆتارا مووسای 30:12-14\nd. 10:11 ئیشایا 28:16\ne. 10:13 یۆئێل 2:32\nf. 10:15 ئیشایا 52:7\ng. 10:16 ئیشایا 53:1\nh. 10:18 q دەنگێ وان... ئاخفتنێن وان: دەنگ و ئاخفتنێن گەردوون و ئەسمانینە. زەبوور 19:4\ni. 10:19 گۆتارا مووسای 32:21\nj. 10:20 ئیشایا 65:1\nk. 10:21 ئیشایا 65:2\nرۆما به‌شێ 9


- 1/11/2020 4:35:00 PM 85415 جار خوێندراوەتەوە\nسه‌ره‌ڕای ئه‌وه‌ی وه‌زاره‌تی دارایی و حكومه‌تی هه‌رێم جه‌ختیانكرده‌وه، سبه‌ی یه‌كشه‌ممه موچه‌ی مانگی 10ی ساڵی رابردوی فه‌رمانبه‌ران دابه‌شده‌كرێت، به‌ڵام تا ئێستا گه‌نجینه‌كان به‌فه‌رمی ئاگادارنه‌كراونه‌ته‌وه.\nتا ئێستا بڕیاری دابه‌شكردنی موچه به‌فه‌رمی له‌لایه‌ن وه‌زاره‌تی دارایی و ئابوری حكومه‌تی هه‌رێمه‌وه ئاراسته‌ی گه‌نجینه‌كان نەکراوە\nخه‌ندان لەسه‌رچاوه‌یه‌ك له‌گه‌نجینه‌كانی هه‌رێمه‌وه زانیویەتی، تا ئێستا بڕیاری دابه‌شكردنی موچه به‌فه‌رمی له‌لایه‌ن وه‌زاره‌تی دارایی و ئابوری حكومه‌تی هه‌رێمه‌وه ئاراسته‌ی گه‌نجینه‌كان نەکراوە و لەوبارەیەوە سەرچاوەکەی خەندان ئاشکرایکرد:" تا ئێستا دابه‌شكردنی موچه ته‌نها قسه‌یه‌و هیچ شتێكی فه‌رمیمان به‌ده‌ست نه‌گه‌یشتوه كه سبه‌ی یه‌كشه‌ممه ده‌ست به‌دابه‌شكردنی موچه‌ی مانگی 10ی ساڵی 2019ی وه‌زاره‌تی پێشمه‌رگه بكه‌ین".\nبه‌دواداچونی ته‌واو كراوه بۆ ھۆكاری دواكه‌وتنی موچه\nئه‌وه‌ش له‌كاتێكدایه دوێنێ هه‌ینی، عه‌لی حه‌مه ساڵح، ئه‌ندامی په‌رله‌مانی كوردستان ڕایگه‌یاندبوه، " به‌دواداچونی ته‌واو كراوه بۆ ھۆكاری دواكه‌وتنی موچه و رۆژی یه‌كشه‌مه دابه‌شكردنی موچه ده‌ستپێده‌كات و موچه‌ی سه‌رجه‌م وه‌زاره‌ته‌كانیش ئاماده‌یه".


وه‌زاره‌تی په‌روه‌رده له‌باره‌ی ئه‌م پرسه‌وه بڕیارێكی ده‌ركرد\nوەزارەتی پەروەردەی حکومەتی هەرێمی کوردستان لە نووسراوێکدا مەرجەکانی پێدانی مۆڵەتی بێ مووچە بۆ مامۆستایانی هەردوو قۆناخی بنەڕەتی و ئامادەیی رادەگەیێنێت و تێیدا هاتووە، مامۆستایان دەتوانن لە بەرواری 30-8-2020 ـەوە داواکاری پێشکێشبکەن. "بەمەرجێک لەدوای 20-12-2015ـەوە مۆڵەتی بێمووچەی لە دوو ساڵ تێپەڕنەبووبێت".\nلە مەرجەکانی وەزارەتی پەروەردەدا هاتووە، دوایین رێککەوت بۆ بەرزکردنەوەی داواکارییەکان 15-9-2020 دەبێت و پێویستە لەڕێگەی بەڕێوەبەرایەتیی گشتیی پارێزگاکان بێت.\nلەبارەی ئەو ئافرەتانەی مۆڵەتی دایکایەتییان کردووە، وەزارەتی پەروەردە دەڵێت، دەبێت لەماوەی 10 رۆژ دوای دەستبەکاربوونەوەیان داوای مۆڵەتی بێ مووچە بکات.\nلە راگەیێندراوەکەی وەزارەتی پەروەردەدا ئاماژە بەوە کراوە، لەکاتی داواکردنی درێژکردنەوەی مۆڵەتی بێ مووچە، پێویستە کار بە ناوەڕۆکی رێنمایی ژمارە 1ـی ساڵی 2017ـی وەزارەتی دارایی و ئابووری بکرێت. هاوکات داواکار پێویستە رەزامەندیی لایەنە پەیوەندیدارەکان بەپێی فۆڕمی ژمارە یەک وەرگرێت و بەڕوونی ئاماژە بکرێت بەوەی کە کاریگەریی لەسەر میلاک نییە.\nبەپێی مەرجەکان، نابێت دەستلەکارهەڵگرتن بکرێت تاوەکو بڕیاری وەزاری و بڕیاری کارگێڕیی گشتیی قەزاکان بە پێدانی مۆڵەتەکەی دەرنەچێت. هاوکات دەستهەڵگرتنیش لەماوەی حەوت رۆژ زیاتر نەبێت لە رۆژی دەرچوونی بڕیارەکە.


موقتەدا سەدر: هۆکاری کشانەوەمان لە گۆڕەپانی سیاسی بەهۆی ئێرانەوە نەبووە\nرێبەری رەوتی سەدر لە راگەیەندراوێکدا ئاماژەی بەوەکرد، بۆ جاری یەکەم باس لەوە دەکات کە ئێران کاریگەری لەسەر هیچ لایەنێکی شیعی دروست نەکردووە و دەشڵێت، "ئەوانەی باس لەوەش دەکەن کە کشانەوەمان بەهۆی هەڕەشەکانی ئێرانەوە بووە، بابەتێکی تەواو ناڕاستە."\nموقتەدا سەدر دەشڵیت، هەندێک لایەنی عێراق پێشێلکاری بەرامبەر دەسەڵاتی دادوەری لە عێراق دەکەن و دەیانەوێت بە ویستی خۆیان ئاڕاستەی بکەن.\nداوا لە هەموو فراکسیۆنەکان دەکەم هەڵوێستی ئازایانەی خۆیان یشان بدەن لە پێناو چاکسازی و رزگارکردنی نیشتیماندا و شوێن گوشارەکانیان نەکەون، چونکە ئەوە وەک کەفی سەر ئاوە و زوو بەسەر دەچێت.\nباسی لەوەشکردووە، هەندێک لە باڵەکانی ئێران دەیانەوێت دادگاکانی عێراق وا لێ بکەن لە بەرژەوەندی ئەواندا کار بکات و گوشار دەخەنە سەر فراکسیۆنە سیاسییەکانی دیکە چ سەربەخۆکان بێت یان فراکسیۆنە نا شیعییەکان، بەتایبەتیش کە سبەینێ دانیشتنی پەرلەمانە.\nدەشڵێت، "من سوپاس بۆ خودا ئەوەندە ئازایەتیم تێدایە، کە بەشدار نەبم لە دەسەڵاتێک کە ئەوەی هەیە لە عێراق لەناوی ببات، بەڵام هەندێک لە هێزە عیراقییەکان دەترسن لە زیادبوونی گوشار و دەرکردنی بڕیاری دادگایی و دەرکردنی درۆ لە دژیان."\nئەوەش لەکاتێکدایە زیاتر لە هەشت مانگە هەڵبژاردنى پەرلەمانى عێراق بەڕێوەچووە، بەڵام تا ئێستا نەتوانراوە حکومەتى نوێ پێکبهێنرێت و ١٣ى ئەم مانگەش فراکسیۆنى سەدر کە خاوەنى ٧٣ کورسى بوون دەستیان لەکار کێشایەوە.


٦٠٠ملیۆن دۆلار قەرزدارە حکومەتی هەرێم و داوای لێدەکرێت زوو بیداتەوە - پرس میدیا\nHome سڵایدشۆو کوردستان هه‌واڵ ٦٠٠ملیۆن دۆلار قەرزدارە حکومەتی هەرێم و داوای لێدەکرێت زوو بیداتەوە\n٦٠٠ملیۆن دۆلار قەرزدارە حکومەتی هەرێم و داوای لێدەکرێت زوو بیداتەوە\nپرس میدیا 10/16/2020 10:41:00 am سڵایدشۆو, کوردستان, هه‌واڵ,\nسەرۆكی فراكسیۆنی یەكگرتووی ئیسلامی لەپەڕلەمانی كوردستان ڕایدەگەیەنێت ، دەسەڵات حكومەت بەكاردەهێنرێت بۆ گەندەڵی كە ئەمە سەروەت و سامانێكی زۆر دەبات، كە ئەگەر ئەمە نەبووایە ڕەنگە پێویستیشیان بە پارەی بەغدا نەدەبوو، دەشڵێت،”وزیری دارایی پێی ووتین ،كە حكومەت چووە 500 ملیۆن دۆلاری لە توركیا قەرزكردووە بەڕەزامەندی توركیا دواتر دەبێت بیداتەوە”.\nد.شێركۆ جەودەت، سەرۆكی فراكسیۆنی یەكگرتووی ئیسلامی لەپەڕلەمانی كوردستان بەدەنگی ئەمریكای ڕاگەیاندووە ، كە وەزیری دارایی ئەو كاتەی هاتە پەڕلەمان ووتی كەتنمان ناوەتەوە و فریامان كەون وەرن با چارەسەری بكەین ، ئێمەش بیرۆكەمان داونەتێ بۆ چارەسەر وتمان ئەوە 30 ساڵە ئێمە پێتان دەڵین ئاوا نابێت و ئاوا ڕاستە، بەڵام ئێوە گوێ ناگرن ئێستا باجی ئەوە دەدەن كە گوێ ناگرن.\nدەشڵێت ،”حكومەتی هەرێم چووە 500 ملیۆن دۆلاری لە توركیا قەرزكردووە بەڕەزامەندی توركیا دواتر دەبێت بیداتەوە”.\nڕاشیگەیاندووە، دەسەڵات حكومەت بەكاردەهێنرێت بۆ گەندەڵی، كە ئەمە سەروەت و سامانێكی زۆر دەبات و بەهەدەری دەبات لە هەرێمی كوردستاندا، ئەگەر ئەمە نەبووایە ڕەنگە پێویستیشیان بە پارەی بەغدا نەدەبوو بۆ دابەشكردنی مووچە.\nئاشكراشیكردووە، كە وەزیری دارایی پێی وتوون”ئەگەر بەغدا 320 ملیارەكە نەنێرێت ناتوانن مووچە فەرمانبەرانی هەرێم بدەین”.\nBy پرس میدیا at 10/16/2020 10:41:00 am


له‌باره‌ی ڤاكسینی كۆرۆنا داوایه‌ك ئاراسته‌ی وڵاتانی "جی حه‌وت" ده‌كرێت\nڕانیه..سبه‌ی پاره‌ی مامۆستایانی وانه‌بێژ دابه‌شدەكرێت ئەمینداری گشتی یەكگرتوو: شێوازی دەسەڵاتداریی لە هەرێمدا گەلێك پشێوو ئاڵۆز بووە ئاماری توشبوون بە كۆڕۆنا لە هەرێم ڕاگەیەندرا بانكی ناوەندی عیراق بڕێكی كەمتر دۆلار دەخاتە بازاڕەوە كۆمسیۆن ٢٢٦ پالێوراو لە پرۆسەی هەڵبژاردن دوور دەخاتەوە\nشێرزاد 07/06/2021 - 14:39 هەواڵ/گشتی\nبه‌هۆی نزیكبوونه‌وه‌ی كۆبوونەوەی لوتكەی "جی حەوتدا" له نامه‌یه‌كدا، ژماره‌یه‌ك سەركردەی پێشووی وڵاتانی جیاجیا ، داوا دەكەن وڵاته دەوڵەمەنده‌كانی جیهان كۆی تێچووی دابینكردنی ڤاكسینی كۆرۆنا بۆ سەرجەم وڵاتانی جیهان دابین بكه‌ن.\nلە نامەیەكدا، كه زیاتر له 100 سەرۆككۆمار، سەرۆكوەزیران و وەزیرانی دەرەوەی پێشووی وڵاتانی جیاجیا داوایان كردوە، وڵاتانی ئەندامی "جی حەوت" كە پێكدێت لە ئەمریكا، بەریتانیا، ئەڵمانیا، فەرەنسا، ئیتالیا، ژاپۆن و كەنەدا لەگەڵ 20 وڵاتی ئەندامی جی 20، كۆی تێچووی دابینكردنی ڤاكسینی كۆرۆنا بۆ وڵاتانی دیكەی جیهان دابین بكەن.\nله نامه‌كه‌دا هاتووه، هەوڵە جیهانیەكان بۆ رووبەڕووبوونەوەی كۆرۆنا لە ساڵی 2020 دا سەركەوتوو نەبووە، بەڵام دەكرێت لە ساڵی 2021دا پەڕەیەكی نوێ هەڵبدرێتەوە، دابینكردنی تێچووی كڕینی ڤاكسین بۆ وڵاتانی دیكەی جیهان ته‌نها كارێكی خێرخوازی نییە، بەڵكو دواجار لە بەرژەوەندی وڵاتە دەوڵەمەندە پیشەسازییەكاندایە.\nشایه‌نی باسه، بڕیارە رۆژی هەینی داهاتوو كۆبوونەوەی لوتكەی "جی حەوت" لە لەندەن بەڕێوەبچێت و پرسی رووبەڕووبوونەوەی كۆرۆناش تەوەرێكی سەرەكی كۆبوونەوەكه ده‌بێت.\nلەناو بازاڕی قەڵادزێ تەقە لە هاوڵاتیەک دەكرێت\nوتەبێژی حكومەتی هەرێم زانیاری نوێ لەبارەی دابەشكردنی %100 ی مووچە ئاشكرا دەكات


ژنێكی ته‌مه‌ن ٣٦ ساڵ له هه‌ولێر باس له گۆڕانی شێوازی ژیانی ده‌كات له دوای ئه‌وه‌ی له هاوسه‌ره‌كه‌ی جیا ده‌بێته‌وه، به تایبه‌ت كه ماوه‌یه‌ك دوای جیابوونه‌وه‌ی باوكی كۆچی دوای ده‌كات و ته‌نیا خۆی و دایكی ده‌مێنه‌وه و بژێوی ژیانیان ته‌نیا له‌سه‌ر ئه‌و مووچه‌یه ده‌بێت كه نه‌نكیان وه‌ك خانه‌نیشی هه‌یه‌تی و چه‌ند مانگ جارێك وه‌ریده‌گرن، به‌ڵام دوای ئه‌وكاته‌ی ئه‌و ده‌ست به‌كار كردن ده‌كات بۆ ئه‌وه‌ی بژێویه‌كی باشتر په‌یدا بكات ژیانیان به‌ته‌واوی ده‌گۆڕێ.\n"شادیه" ناوی خوازراوی ئه‌و بێوه‌ژنه‌یه كه ده‌یه‌وێت له "وشه"ـه‌وه ئازاره‌كانی بێوه‌ژن له كوردستان بخاته ڕوو به تایبه‌ت له كاتێكدا باوك و برا و سه‌رپه‌رشتیاری نه‌بێت، له نێوان ئه‌و پیاوانه‌ی ده‌یانناسێ و داوی بۆ داده‌نێنه چی به‌سه‌ر دێت.\nشادیه وه‌ك خۆی باسی ده‌كات كاتێك ژن ده‌بێت به بێوه‌ژن، زۆر پیاو وه‌ك بوخچه‌ی كراوه پێیان وایه ده‌توانن سوودی لێوه‌ربگرن، هه‌موو شتێكیش ده‌كه‌ن بۆ ئه‌وه‌ی پێت بگه‌ن و ئه‌وه‌ی ده‌یانه‌وێ بیكه‌ن، ئه‌وه‌ش ئه‌وكاته باشتر ده‌ڕه‌خسێت كه ئه‌و ژنه‌ی ده‌بێت به بێوه‌ژن و ده‌یه‌وێت له‌سه‌ر قاچه‌كانی خۆی بوه‌ستێ، به‌ڵام هیچ كه‌س پشتی ناگرێت له خێزانه‌كه‌ی.\nشادیه له خێزانێكی مامناوه‌ند په‌روه‌رده بووه و ژیاوه، به‌ڵام ئێسته له‌گه‌ڵ دایكی باری گوزه‌ران و شێوازی ژیانیان گۆڕاوه، وه‌ك خۆی باسی ده‌كات "له دوای ئه‌وه‌ی چه‌ندان جار بۆ كارێكی گونجاو باش له چه‌ند ده‌رگام داوه، به‌ڵام به خراپی به ڕوومدا كرانه‌وه و ڕووبه‌ڕووی كێشه بوومه‌وه، ئه‌و هه‌مان كێشه‌یه كه به‌شێكی زۆری بێوه‌ژن دووچاری ده‌بن ئه‌گه‌ر بیانه‌وێ خۆیان بژیه‌نن".\nشادیه باس له سه‌ره‌تای تێكچوونی ژیانی ده‌كات، ئه‌وكاته‌ی له هه‌ندێك كاری نه‌شیاوه‌وه تێوه گلاوه كه پێشبینی نه‌كراو بووه، خۆی ده‌ڵێ "دوای ئه‌وه‌ی جیابوومه‌وه له هاوسه‌رم و باوكیشم كۆچیی دوایی كرد، ئیتر باری ئابووریمان زۆر خراپ بوو، براكانیشم له‌به‌ر ژنی خۆیان نه‌یانده‌توانی به‌پێی پێویست هاوكاریمان بكه‌ن، بۆیه ناچار بووم به‌دوای كار بگه‌ڕێم، به‌ڵام ده‌چوومه لای هه‌ر كه‌سێك بۆ كار، سه‌ره‌تا سه‌یری له‌شولاریان ده‌كردم و باری خێزنیان ده‌پرسیم، تا گه‌یشته ئه‌وه‌ی كارم ده‌ست كه‌وت، به‌ڵام پێچه‌وانه‌ی ئه‌و كاره‌ی زۆر كه‌س به سه‌ربه‌رزی ده‌یكه‌ن".\n"منیش ده‌مویست به سه‌ربه‌رزی و شه‌ره‌فه‌وه كار به‌كه‌م، به‌ڵام گورگه‌كانی ده‌وروبه‌رم وازیان لێ نه‌هێنام، به‌ڕێوه‌به‌ری كاره‌كه‌م هه‌ر ڕۆژه به‌جۆرێك گه‌وره‌ی ده‌كردم تا شه‌رمه‌زاری بم و ئه‌وكاته‌ی داوای شتێكم لێده‌كات نمه‌توانم بڵێم نا، سه‌ره‌تا به‌وانه‌م نه‌زانی، دواتر كار گه‌یشته ئه‌وه‌ی ڕاسته‌وخۆ گوتی من تۆم له سفره‌وه كرد به شت، ئێسته نۆره‌ی تۆیه ئه‌وه‌ی ده‌مه‌وێ بۆم بكه‌ی، ئه‌مه تا ماوه‌یه‌كی درێژ به‌رده‌وام بوو، كاتێك زانیم كارمه‌نده‌كان ده‌زانن به‌و پێوه‌ندییه بڕیارم دا واز له كار بێنم، به‌ڵام به‌ڕێوه‌به‌ر كه‌وته هه‌ڕه‌شه و ناچاری كردم له ده‌ره‌وه‌ی كاریش له پێوه‌ندیدا بمێنم له‌گه‌ڵی" شادیه وای گوت.\nدوای وازهێنان له كاره‌كه‌ی، شادیه كوڕێك ده‌ناسێت و پێوه‌ندی خۆشه‌ویستی له‌گه‌ڵ دروست ده‌كات، كوڕه‌كه به‌ڵێنی هاوسه‌رگیری پێ ده‌دات، به‌ڵام ئه‌ویش وه‌ك شادیه ئاماژه‌ی پێ ده‌كات "ته‌نیا بۆ سێكس ئه‌وه‌نده خۆی نزیك كرده‌وه و كه تێر بوو دوای ساڵێك وازی لێهێنام".\nچیرۆكی شادیه هه‌ر ئه‌و كوڕه نییه، به‌ڵكو دواتر چه‌ند كه‌سێكی تریش ده‌ناسێت و به‌هۆی دڵپاكیی خۆی باوه‌ڕیان پێ ده‌كات كه به‌ڵێنی هاوسه‌رگیری پێ ده‌ده‌ن، به‌ڵام ئه‌وانیش هه‌ر بۆ سێكس خۆیان لێ نزیك كردووه‌ته‌وه و دوای چه‌ند جارێك رووتبوونه‌وه، وازیان لێ هێناوه.\nشادیه نایشارێته‌وه كه خۆی تاوانباره له به‌رانبه‌ر ئه‌وه‌ی به‌سه‌ری هاتووه، به‌ڵام جه‌خت ده‌كاته‌وه كه هه‌موو ئه‌و كه‌سانه‌ی ناسیوونی به جۆرێك لێی هاتوونه‌ته پێش كه هیچ گومانی نه‌كردووه ناپاك بن به‌رانبه‌ری، به‌ڵام ددان به‌وه‌دا ده‌نێت كه خۆی "خۆشه‌ویستی زۆر پێیه و خۆشباوه‌ڕیشه به‌رانبه‌ر كوڕ".\nبه‌ڵام ئێسته پێوه‌ندی له‌گه‌ڵ پیاوێك هه‌یه كه خاوه‌نی چوار منداڵه و ١٥ ساڵ له خۆی گه‌وره‌تره، ئه‌و پیاوه به‌گوته‌ی شادیه "خاوه‌ن كۆپانیایه و هه‌م له‌گه‌ڵی كار ده‌كه‌ن و هه‌م سێكسیش ده‌كه‌ین و جارێكیش لێی دووگیان بووم و منداڵه‌كه‌مان له‌بار برد، به‌ڵام بڕیارمان داوه لای مه‌لا به‌نهێنی ماره‌م بكات و حه‌ڵاڵی یه‌ك بین، به‌ڵام ئه‌وه نهێنی نێوان خۆمان ده‌بێت چونكه به‌یه‌كه‌وه ناژین".\nشادیه به‌م پێوه‌ندی و ماره‌كردنه چاوه‌ڕوانكراوه خۆشحاڵه و ده‌ڵێ، به‌رژه‌وه‌ندی هه‌ردووكمان وا ده‌گونجێ، به تایبه‌ت بۆ من كۆتایی خه‌ونه‌كانمه و چیتر پێویستم به هیچ كوڕێك نابێت و له هه‌موو روویه‌كه‌وه تێرم له‌و پێوه‌ندییه.\nئه‌م بابه‌ته 91689 جار خوێنراوه‌ته‌وه


سزاكان به‌رۆكی سه‌رۆكی پێشووی كۆریای باشوور به‌رناده‌ن\nدادگای تێهه‌ڵچوونه‌وه‌ی كۆریای باشور حوكمی 25 ساڵ زیندانی بۆ باك جۆن های سه‌رۆكی پێشووی وڵاته‌كه‌ی بڕیاردا دوای ساغبوونه‌وه‌ی تۆمه‌تی تێوه‌گلان له‌گه‌نده‌ڵی دارایی، كه هه‌ر به‌وهۆیه‌شه‌وه ساڵی پار له‌پۆسته‌كه‌ی دوورخرایه‌وه.\nئاژانسی هه‌واڵی یونهابی كۆریای باشور له‌وباره‌یه‌وه بڵاویكرده‌وه كه دادگای باڵای سیئۆل به‌ڵـگه‌ی له‌به‌رده‌سته سه‌باره‌ت به‌تێوه‌گلانی باك له چه‌ندین دۆسیه‌ی گه‌نده‌ڵی له‌وانه وه‌رگرتنی به‌رتیل.\nپێشترو له نیسانی ڕابردوو دادگایه‌كی دیكه‌ی كۆریای باشور حوكمی 24 ساڵ زیندانی و بڕی 17 ملیۆن دۆلار غه‌رامه‌ی بۆ ناوبراو بڕیاردابوو به‌تۆمه‌تی ده‌ستكه‌وتنی ده‌یان ملیار وونی كۆری به‌شێوه‌یه‌كی نایاسایی له چه‌ندین گه‌وره كۆمپانیای وه‌ك سامسۆنگ و لوتتی و به‌كارهێنانی ئه‌و پاره‌یه له به‌رژه‌وه‌ندی كۆمپانیاكانی خۆی.


رێنمایی بۆ خانمانی دو گیان لەمانگی رەمەزاندا\nد.شلێر فایەق غەریب پزیشكی پسپۆڕی نەخۆشیەكانی ژنان و مناڵبون ڕایگەیاند ژنانی دوگیان دەتوانن بەپێی تەمەنی سكپڕییەكەیان پۆلینیان بكەن بۆ بەشی یەكەمی سكپڕی لەمانگی یەكەم و سێ مانگی ناوەڕاست لەگەڵ سێ مانگی كۆتایی.\nئاوێنە، راگەیاندنی تەندروستی سلێمانی: د.شلێر فایەق غەریب، پزیشكی پسپۆڕی نەخۆشیەكانی ژنان و مناڵبوون دەبێت ژنانی دووگیان بەپێی توانایان بەرۆژوو بن و خۆیان تاقیبكەنەوە ئەگەر سەرەتای ماوەی سكپڕییەكەیان بوو، بەرۆژوبونی ئەو ژنانە بەپێی كەشوهەوا و رۆژ دەگۆرێت و ئەو كاتانەی پلەی گەرما بەرزە ژنی دووگیان پێویستی بەئاوی زۆر و شلەمەنی هەیە و باشترە بەرۆژو نەبێت.\nوتیشی"لەبنەڕەتدا باشترە لەبەر تەندروستی خۆی و كۆرپەكەی ژنی دوو گیان بەرۆژوو نەبێت، لەدوای تەواوبوونی ماوەی دووگیانیەكەی رۆژووەكەی بگرێتەوە، هەروەها ئەو كەسانەی تووشی نەخۆشیە درێژخایەكان بوون یان گیروگرفتی تەندروستیان هەیە یان پێویستیان بەخواردنی دەرمانە لەكاتێكی دیاری كراودا بەهیچ شێوەیەك نابێت بەرۆژوو بن".\nکەڕوی ڕەش.. ئایا پێویست بەترس‌و دڵەڕاوکێ دەکات؟


بۆكان حەسەن: 113 هەزار داتام لە پرۆگرامەكانی وەرگێڕاندا جێگیركردووە\nمیللەت - هەڵەبجە\nگەنجێكی هەڵەبجەیی زمانی (كوردی ناوەند ) لەوەرگێڕانی مایكرۆسۆفت جێگیر ئەكات، هەوڵەكانیش بۆ بەیەكجارجێگركردنی زمانی كوردی ناوەند بۆ وەرگێڕانی گوگڵ گەشتوەتە قۆناغی كۆتایی.\nئیوارەی رۆژی پێنج شەممە 20ئاب 2020، دوای یەك كاتژمێر لەكۆتایی پێهینانی سیمینارە تایبەتەكەی، كە كۆمپانیانی گوگڵ بۆی ڕێكخستبوو، پەیامنێری (میللەت) لە هەڵەبجە، لەگەڵ ئەو گەنجەیە چاوپێكەوتنێك ئەنجام ئەدات بۆ ئاگاداربوون، لەكۆتا كارەكانی بۆ خزمەتكردن بە زمانی كوردی و جێگریكردنی لە هەردوو پڕۆگرامی وەرگێڕانی (مایكرۆسۆفت و گوگڵ) دا .\nمیللەت : لەكەیەوە كاری لەبواری وەرگێڕان ئەكەیت و هەوڵدەدەیت لە گوگڵ و مایكرۆسۆفت زمانی كوردی جێگیربكەیت ؟\nبۆكان حەسەن : من لە ساڵی (2015) بەبەردەوامی كار لەم چوارچێوەیە ئەكەم چونكە پێم وایە ئەمە گەورەترین خزمەتە كە بتوانم بەزمانی دایك بكەم كە زمانی كوردی ناوەندە ،هەموو ووڵاتانی دنیا بەم شێوەیە هەوڵدەدەن زمان بپاریزن و وە لەئاست جیهاندا زمانی دایك یان جێگیربكەن لەپرۆگرامەكانی وەرگێڕاندا و بەتیمی زۆرباش كارئەكەن بۆ دەوڵەمەندكردنی زمانەكەیان.\nمیللەت: باسی كاری گروپت كرد تۆ بەتەنها كار ئەكەیت یان لەگەڵ گروپ ئەم كارە ئەكەیت ؟\nبۆكان حەسەن : بەداخەوە من لەساڵی (2015) كاتێك زمانی كوردی ناوەند لە ناوی زمانی كوردی لەزمانی كرمانجی جیاكرایەوە، لەزۆرشوێن و جیگای هەوڵمدەدا كە بەگروپ ئەم كارە بكەین بەڵام بەخت یاوەرم نەبوو هاوكارم نەبوو گروپێك نەبوو لەگەڵمدا لەسەر ئاستێكی باڵا خۆبەخشانە بێتە پێشەوە لەخەمی زمانی كوردی دا بین جێگیری بكەین وزۆرترین ڕستە لەپرۆگرامەمانی وەرگێراندا وەك داتا جێگیر بكەین بۆیە تەنها مامەوە كۆڵم نەدا تا خۆش بەختانە لەهەوڵەكانم بێ هیوا نەبووم تاوەك ئێستا توانیومە (113) هەزار داتا وەرگێرانی بۆبكەم و بەرەسمی جێگیربكەم لەپرۆگرامەكانی وەرگێڕان.\nمیللەت : لە چ پرۆگرامێكی وەرگێران لەئێستادا زمانی كوردی كاراكراوە بۆ وەرگێڕان ؟\nبۆكان حەسەن : خۆشبەختانە دوای هەوڵەكانم لەماوەی چەند ساڵی پێشوو دا، رۆژی 18 ئاب ی2020 هەوڵەكانم سەركەوتوو بوو، بەیەكجاری زمانی كوردی هاوشانی زیاتر لە 70 زمانی جیهانی لەپرۆگرامی وەرگێرانی (Microsoft Translator) جێگیركرا لە ئێستا هەر هاووڵاتیەك دەتوانیت لەو پرۆگرامە زمانی شیرینی كوردی بۆ (70) زمانی جیهان وەربگێڕیت وە بەپێچەوانەشەوە، هەوڵەكانیشم بەردەوامە لەدەوڵەمەندكردن و باشتركردن و جێگیركردنی داتای زیاتر .\nمیللەت : لەپرۆگرامی گۆگڵ كە زۆرترین خەونی تۆ ئەوەیە لەو پرۆگرامە وەرگێرانەدا زمانی كوردی جێگیربكەیت بەكوێ گەشتوە؟\nبۆكان حەسەن : خۆشبەختانە من پەیوەندیەكی زۆرباشم لەگەڵ كۆمپانیای گوگڵ هەیە، بەشێوەیە من كە لەساڵی (2015) ەوە كە كارئەكەم لەكۆمەڵەی گوگڵ توانیومە بگەمە پلەی كاریگەر، یەكەمین گەنجی كوردم بەهەوڵەكانم بگەمە ئەو پلەیە، وە خۆشبەختانە جێگركردنی زمانی كوردی ناوەند لەپرۆگرامی وەرگێرانی گوگڵ دا گەشتوەتە قۆناغی كۆتایی و لە ئێستادا دەتوانن وەرگێڕان لە زمانی کوردی ناوەندییەوە بۆ زیاتر لە ١٠٠ زمان بکەن، وە بەڵێنیان پیداوە کە بیکەنە زمانێکی سەربەخۆ لە ئایندەیەکی نزیکدا.\nمیللەت : باست لەپلەی كاریگەر كرد لەكۆمپانیای گوگڵ پێت بەخشراوە لەسەر ئاستی جیهان بۆگەنجێك وەك تۆ ئەم پلەیە كەم نیە ،هیچ كات هەوڵدراوە بەفەرمی ئەو كۆمپانیا گەورەیە تۆبانگهێشت بكات.\nبۆكان حەسەن : من یەكەمین گەنجی كوردم لەسەر ئاستی جیهان كۆمپانیای گوگڵ بەرەسمی سوپاسنامەی خۆی پێ بەخشیوم و خەلاتی كردووم هاوكات بانگهێشتی رەسمی كراوم بۆ رۆشتم بۆ بارەگای سەرەكی گوگڵ مانەوەم بۆماوەی (4) رۆژ، ئەمەش وەك گەنجێكی كاریگەر لەپای ئەو هەوڵەبەردەوامانەم كەلەم پرۆگرامەیە بەگەڕمخستووە، بۆیە بەڵێ كۆمپانیای گوگڵ زۆر پێزانینی هەیە بەرامبەر كارەكانم بەجۆرێك ئێستا بەنمونەی گەنجی بەتوانا من لەسەر ئاستی (100) كەسایەتی كاریگەر ناساندوەو ئەمڕۆش (20ئاب ) لەم چوارچێوەیەدا سیمنارێكی بۆ ڕێكخستم تاوەك بەهەموو ئەو كەسانە بڵێت پێوستە وەك (بۆكان حەسەن ) كاربكەن لە داخڵكردنی داتا و جێگیركردنی زمان .\nمیللەت : لەسەر ئاستی هەرێمی كوردستان ئایا حكومەتی هەرێم وەك كۆمپانیای گوگڵ توانیوەیەتی پێزانینی هەبێت بۆ ئەم كارەی تۆ؟\nبۆكان حەسەن : بەداخەوە تاوەك ئێستا من نەك سوپاس نەكراو م، بەلكو هیچ هاوكاریەكیش نەكراوم ئەوە جێگەی داخە كە لەئاست ناوخۆدا ئەم كارەی من تاوەكو ئێستا بەكارێكی پیرۆز یاخود بەجێ سەیرنەكراوە ،هاوڕێكانم لەسەر ئاستی جیهان كەكاری وەرگێڕان ئەكەن بۆنمونە من كەپلەی یەكەمم هەیە لەگروپی خۆمدا پلەی دووەمی گروپەكەی من كەسێكی هندی یە هەموو خزمەتێكی لەلایەن حكومەتەكەی خۆیەوە پێ كراوە بۆخوێندن نێدراوەتە دەرەوە هەموو ئاسانكاریەكی بۆكراوە خزمەت ئەكرێت وە لێ ی دەپرسنەوە و خزمەتی ئەكەن هێشتا لەپلەی دووەمدایە من بەبێ هیچ خزمەتێك تەنها خەمی من خەمی نیشتمان وزمانەكەمە توانیومە سەرباری لەبەرچاوگرتنی ئەو هەمووجیاوازیەش من پلەی یەكەمم هەیە .\nبۆکان حەسەن ئەحمەد دەرچووی زمانی ئینگلیزی زانكۆی سلێمانییە لە ساڵی 2016 کاری بۆ دانانی کیبۆردی کوردی کرد بۆ کیبۆردی جیبۆرد کە هی گوگڵە، دواتر کاری بۆ دانانی زمانی کوردی کردووە لە کۆمەڵگەی گوگڵ، دواتر کاری بۆ دانانی زمانی کوردی ناوەندی کردووە لە کراودسۆرس لە بەرواری ٣١-٠٥-٢٠١٩ کردووە کە بەرنامەیە جهانی گوگڵە، کاری بۆ چارەسەرکردنی چەندین کێشەی کیبۆردی کوردی کردووە، نزیکەی 113 هەزار وەرگێڕانم بۆ زمانی کوردی ناوەندی، بۆ دانانی کیبۆردی کوردی کردووە لە سویفتیکی کە تایبەتە بە مایکرۆسۆفت بۆ سیستەمی ئەندرۆید، کاری بۆ دانانی زمانی کوردی ناوەندی کردووە لە وەرگێڕی مایکرۆسۆفت کە رۆژی 18ئاب 2020 بە فەڕمی دانرا لەلایەن کۆمپانیای مایکرۆسۆفت، دوای چەندین ساڵ هەوڵ تێکۆشان..\nئه‌م بابه‌ته 6394 جار خوێنراوه‌ته‌وه